
	讜讛讬讻讗 讚诇讬讻讗 讻讛谉 拽讟谉 砖砖讜专驻讛 讜诪驻专讬砖 砖谞讬讛 谞讜转谞讛 诇讻讛谉 讟诪讗 讗驻讬诇讜 讛讜讗 讝讘 讚诇讗 诪驻诇讬讙 讛转诐 讘砖讜诐 讟讜诪讗讛 讜诇讗 讚诪讬讗 诇讞诇讛 砖谞讬讛 讘住诪讜讻讬谉 诇讗''讬 讚讛转诐 诇注讜诇诐 爪专讬讱 诇讛驻专讬砖 讗讘诇 讘专讞讜拽讬诐 讗讬 讗讬讻讗 讻讛谉 拽讟谉 讗讜 讙讚讜诇 砖讟讘诇 诇拽专讬讜 讗讬谉 爪专讬讱 诇讛驻专讬砖 讞诇讛 砖谞讬讛 讻诇诇 讜讛讬讗 拽诇讛 讘讬讜转专 讗诇讗 砖讗住讜专讛 诇讝专讬诐 讚诇讗 讗砖讻讞谉 讚砖专讬 诇讛 讗诇讗 诇讻讛谞讬诐 讜谞专讗讛 砖讗讬谞讛 讟讜讘诇转 砖讛专讬 讬砖 讻诪讛 诪拽讜诪讜转 讚诇讗 诪驻专砖讬 诇讛 讻诇诇 讜讗驻讬诇讜 诇讬讻讗 讻讛谉 拽讟谉 讜注诇 讗讜转谉 诪拽讜诪讜转 讬砖 拽爪转 转讬诪讛 讗诇讗 诇驻讬 砖讗讬谞讛 讟讜讘诇转 讜爪专讬讱 诇砖讜诪专讛 诪诇讛讗讻讬诇讛 诇讝专讬诐 谞诪谞注讜 诪诇讛驻专讬砖 讜砖诪讗 讗驻讬诇讜 讗讬谞讛 诪讚诪注转 讜讗祝 注诇 驻讬 砖讛专讗砖讜谞讛 谞专讗讛 拽爪转 讚诪讚诪注转 诪讚转谞讬讗 讘驻专拽 专讘讬 讬砖诪注讗诇 (诪谞讞讜转 讚祝 住讝.) 转专讜诪转 注讜讘讚 讻讜讻讘讬诐 讘讞讜''诇 讗讬谞讛 诪讚诪注转 讚诪砖诪注 讛讗 讚讬砖专讗诇 诪讚诪注转 诪''诪 讛砖谞讬讛 砖讛讬讗 拽诇讛 讘讬讜转专 砖诪讗 讗讬谞讛 诪讚诪注转 讜讻诪讜 砖诇讗 讙讝专讜 注诇 转注专讜讘讜转 讚诪讗讬 讻诪讜 讻谉 砖诪讗 诇讗 讙讝专讜 讘讛 讻讬讜谉 砖讛讬讗 拽诇讛 讻诇 讻讱: 讜谞讬转谞转 诇讻诇 讻讛谉 砖讬专爪讛. 驻讬专砖 讘拽讜谞讟专住 讚讗驻讬诇讜 讗讬谞讜 诪讞讝讬拽 讘转讜专转 讛' 讬转谞讜 诇讜 讞诇转 讞讜爪讛 诇讗专抓 讜讗讬谉 谞专讗讛 诇专''讬 讚讛讗 讛讜讜 讚讜诪讬讗 讚讛谞讛讜 砖砖讜谞讛 讗讞专 诪砖谞讛 讝讗转 讜讗诇讜 谞讬转谞讬谉 诇讻诇 讻讛谉 砖讬专爪讛 讻讜' 讜讞砖讬讘 讘讛讚讬讬讛讜 讛讝专讜注 讜讛诇讞讬讬诐 讜讛拽讘讛 讜讗诪专讬谞谉 诇拽诪谉 讘驻专拽 讛讝专讜注 (讚祝 拽诇:) 砖讗讬谞谉 谞讬转谞讜转 诇诪讬 砖讗讬谞讜 诪讞讝讬拽 讘转讜专转 讛' 诇讻讱 谞专讗讛 诇专讘讬谞讜 讬爪讞拽 讚讛讻讗 诪讬讬专讬 讘讚诇讬讻讗 讻讛谉 讞讘专 讗讬 谞诪讬 讗讬讻讗 讻讛谉 讞讘专 砖讛讜讗 注砖讬专 讜讗讬谞讜 专讜爪讛 诇拽讘诇 讜讗驻讬诇讜 专讜爪讛 诇拽讘诇 讻讬讜谉 讚讗讬谉 爪专讬讱 讜讝讛 注''讛 注谞讬 讜爪专讬讱 砖诪爪讜讜讬诐 诇讛讞讬讜转讜 砖讗诐 诇讗 讬转谞讜 诇讜 讬爪讟专讻讜 诇转转 诇讜 讞讜诇讬谉 讜拽诪''诇 讚讬讻讜诇 诇讬转谉 讗注''驻 砖讗讬谉 讘拽讬 讘讟讜诪讗讛 讜讟讛专讛 讜诇讗 讞讬讬砖讬谞谉 砖诪讗 讬讗讻诇谞讜 讘讬诪讬 讟讜诪讗转讜 讗讘诇 讞诇转 讛讗专抓 讗讬谞讛 谞讬转谞转 讗诇讗 诇讻讛谉 讞讘专 砖讬砖诪专谞讛 讘讟讛专讛 讗驻讬' 诇讬讻讗 注转讛 讻讛谉 讞讘专 讗诇 讬转谞谞讛 诇讻讛谉 注''讛 讗诇讗 讬诪转讬谉 注讚 砖讬讝讚诪谉 诇讜 讻讛谉 讞讘专: 诪转拽讬祝 诇讛 专讘 砖砖转. 诇讗 讗讗讘讬讬 拽讗 驻专讬讱 讗诇讗 讗专讘 讬讜住祝 讞讘讬专讜 驻专讬讱 讻讚驻讬' 讘拽讜谞讟专住: 专讘讬 讬讜住讬 讛讬讬谞讜 转''拽. 讗讘讬转 讛诇诇 诇讗 驻专讬讱 讛讬讬谞讜 转''拽 讚讛讻讬 拽讗诪专 讚讘专 讝讛 诪讞诇讜拽转 讘''砖 讜讘''讛 讜讗讬谉 讝讛 住转诪讗 讜讗讞''讻 诪讞诇讜拽转 讚讘''砖 讘诪拽讜诐 讘讬转 讛诇诇 讗讬谞讛 诪砖谞讛: 注讜祝 讜讙讘讬谞讛 讗讬谉 讘砖专 讜讙讘讬谞讛 诇讗. 转讬诪讛 讚讛讬讻讬 驻专讬讱 诪讙讘讬谞讛 讗讞专 讘砖专 讗讘砖专 讗讞专 讙讘讬谞讛 讚专讘 讬爪讞拽 讙讘讬谞讛 讜讗讞''讻 讘砖专 讗讻讬诇 讜诇讗 讚诪讬 讻讚讗诪专 讘住诪讜讱 讜讬砖 诇讜诪专 讚讛讻讬 驻专讬讱 讚讘专讬讬转讗 讚讗讙专讗 诪砖诪注 注讜祝 讜讙讘讬谞讛 谞讗讻诇讬谉 讘讗驻讬拽讜专谉 讘诇讬 谞讟讬诇转 讬讚讬诐 讜讘诇讗 拽讬谞讜讞 讛驻讛 讗讘诇 砖讗专 讘砖专 讘注讬 谞讟讬诇讛 讜拽讬谞讜讞 讛驻讛 讜讛讬讻讬 讚诪讬 讗讬 讘砖专 转讞诇讛 讗驻讬诇讜 讘谞讟讬诇讛 讜拽讬谞讜讞 诇讗 住讙讬 注讚 住注讜讚讛 讗讞专讬转讬 讻讚讗诪专 讘住诪讜讱 讗诇讗 诇讗讜 讗讙讘讬谞讛 转讞诇讛 讜讛讗 讚谞拽讟 讛讻讗 讘砖专 讜讙讘讬谞讛 诇讗 讚拽 讗诇讗. 讙讘讬谞讛 讜讘砖专 诇讗 讜讗讙讘 讚诪讝讻讬专 讘讘专讬讬转讗 注讜祝 转讞诇讛 谞拽讟 谞诪讬 讛讻讗 讘砖专 转讞诇讛 讜讘专讬讬转讗 谞拽讟 注讜祝 转讞诇讛 讚讗驻讬诇讜 注讜祝 转讞诇讛 谞讗讻诇 讘讗驻讬拽讜专谉 讜专''转 诪驻专砖 讜讻谉 讛诇讻讜转 讙讚讜诇讜转 讚讗讻诇 讘砖专 讗住讜专 诇讗讻讜诇 讙讘讬谞讛 讛讬讬谞讜 讘诇讗 谞讟讬诇讛 讜拽讬谞讜讞 讗讘诇 讘谞讟讬诇讛 讜拽讬谞讜讞 砖专讬 讗讻诇 讙讘讬谞讛 诪讜转专 诇讗讻讜诇 讘砖专 讗祝 讘诇讗 谞讟讬诇讛 讜拽讬谞讜讞 讜诪专 注讜拽讘讗 讚诇讗 讗讻讬诇 注讚 住注讜讚讛 讗讞专讬转讬 讛讬讬谞讜 讘诇讗 谞讟讬诇讛 讜拽讬谞讜讞 讗讬 谞诪讬 诪讞诪讬专 注诇 注爪诪讜 讛讬讛 讜诇驻讬专讜砖讜 拽砖讛 诪讗讬 驻专讬讱 讛讻讗 讗专讘 讬爪讞拽 讜爪''诇 诇驻讬专讜砖讜 讚诇注谞讬谉 谞讟讬诇转 讬讚讬诐 讗讬谉 讞讬诇讜拽 讘讬谉 讘砖专 转讞诇讛 诇讙讘讬谞讛 转讞诇讛 讜诇讙讘讬 拽讬谞讜讞 讚讜讜拽讗 讬砖 讞讬诇讜拽 讜讛注讜诇诐 谞讛讙讜 砖诇讗 诇讗讻讜诇 讙讘讬谞讛 讗讞专 讘砖专 讻诇诇 讜讗驻讬诇讜 讗讞专 注讜祝 讜讗注''讙 讚转谞讬 讗讙专讗 注讜祝 讜讙讘讬谞讛 谞讗讻诇讬谉 讘讗驻讬拽讜专谉 讚诪砖诪注 注讜祝 转讞诇讛 讚讬诇诪讗 诪砖讜诐 讚住讘专 讘砖专 注讜祝 讘讞诇讘 诇讗讜 讚讗讜专讬讬转讗 讜诇讗 拽讬讬诪讗 诇谉 讛讻讬 讜诪讬讛讜 拽砖讛 讘专讬讬转讗 讚讗讙专讗 讻诪讗谉 讗讬 讻专讘讬 讬讜住讬 讛讙诇讬诇讬 讛讗 讗祝 诇讻转讞诇讛 砖专讬 诇讘砖诇 讜诇讗讻讜诇 讝讛 注诐 讝讛 讻讚讗诪专 诇拽诪谉 (讚祝 拽讟讝.) 讚讘诪拽讜诪讜 砖诇 专讘讬 讬讜住讬 讛讙诇讬诇讬 讛讬讜 讗讜讻诇讬谉 讘砖专 注讜祝 讘讞诇讘 讜讗讬 讻专''注 讛讜讛 诇讬讛 诇诪讬转谞讬 讞讬讛 讘讛讚讬 注讜祝 讜讚讜讞拽 诇讛注诪讬讚讛 讻讘''砖 讚讗诪专讬 讛注讜祝 注讜诇讛 讜讗讬谞讜 谞讗讻诇 讜诪讬讛讜 讗砖讻讞谉 谞诪讬 诇专讘讬 讗诇注讝专 讘专' 爪讚讜拽 讚转谞讬讗 讘转讜住驻转讗 讻讘''砖 讗讬 谞诪讬 讻专''注 讜谞拽讟 注讜祝 诪砖讜诐 讚砖讻讬讞 讜讛讜讗 讛讚讬谉 讞讬讛 讚讛讻讬 谞诪讬 拽讗诪专 诇注讬诇 讛讗 注讜祝 讗住讜专 诪讚讗讜专讬讬转讗 讻诪讗谉 讚诇讗 讻专''注 讜讛讜讛 诇讬讛 诇诪讬谞拽讟 谞诪讬 讞讬讛 讜专''转 诪驻专砖 讟注诪讗 讚讗讙专讗 诪砖讜诐 讚注讜祝 讗讬谞讜 谞讚讘拽 讘讬讚讬诐 讜讘砖讬谞讬诐 讜讞谞讬讻讬诐:





专讘讬谞讜 讙专砖讜诐

讚转谞谉 讞诇转 讞讜"诇 谞讗讻诇转 注诐 讛讝专 注诇 讛砖诇讞谉 讻讜'. 讻诇讜诪专 讞诇转 讞讜爪讛 诇讗专抓 讗讬谞讛 诪讚讘专讬 转讜专讛 讗诇讗 诪讚讘专讬 住讜驻专讬诐 讜讙讝专讜 讞诇转 讞讜"诇 诪砖讜诐 讞诇转 讛讗专抓 砖诇讗 讬讝诇讝诇讜 讘讛 讜讞讝讬谞谉 讚诇讗 讙讝专讬谞谉 讚谞讗讻诇转 注诐 讛讝专 注诇 讛砖诇讞谉 讛讻讗 谞诪讬 讗讬 注讜祝 诇讗 讛讜讛 讗住讜专 诪讚讘专讬 转讜专讛 讗诇讗 诪砖讜诐 讚讙讝专讛 讚讘砖专 讘讞诇讘 诇讗 讙讝专讬谞谉 砖诇讗 讬讛讗 谞讗讻诇 注诐 (讛讝专) [讛讙讘讬谞讛] 注诇 讛砖诇讞谉. 讗"诇 讗讘讬讬 讗讬 讗砖诪注讬' 讞诇转 讞讜爪讛 诇讗专抓 讘讗专抓 讚讛讘讬讗讛 诪讞讜"诇 讘讗专抓 讜讘讗专抓 谞讗讻诇转 注诐 讛讝专 注诇 讛砖诇讞谉 讚诇讗 讙讝专讬谞谉 讙讝讬专讛 诇讙讝讬专讛 讗讬讻讗 诇诪砖诪注 诪讬谞讛 讚讗讬谉 讙讜讝专讬谉 讙讝讬专讛 诇讙讝讬专讛 讗讘诇 讛讻讗 讘讞讜"诇 讚谞讗讻诇转 注诐 讛讝专 注诇 讛砖诇讞谉 诇讬讻讗 诇诪砖诪注 讚讗讬谉 讙讜讝专讬谉 讙讝讬专讛 诇讙讝讬专讛 讚讛讗讬 讚谞讗讻诇转 注诐 讛讝专 注诇 讛砖诇讞谉 讘讞讜"诇 讛讬讬谞讜 诪砖讜诐 讚诇讬讻讗 诇诪讬讙讝专 诪砖讜诐 讞诇转 讛讗专抓 讘讗专抓 讚讝讜 讘讗专抓 讜讝讜 讘讞讜"诇:



讛"谞 讚讙讝专讬谞谉. 讻诇讜诪专 讚讙讝专讬谞谉 讛注诇讗讛 讗讟讜 讗讻讬诇讛:



讙讝讬专讛 砖诪讗 讬注诇讛 讘讗讬诇驻住 专讗砖讜谉. 讻诇讜诪专 讛讬讻讗 讚专讜转讞 讘讗讜专:



讗)谞专讗讛 讚爪"诇 注讜祝 讜讙讘讬谞讛 谞讗讻诇讬谉 讘讗驻讬拽讜专谉 讻讜' 讻讚诪驻专砖 诇拽诪谉 讜讻讜'. 讗讘诇 讗讻讬诇 诇讗. 讻诇讜诪专 讘讗讻讬诇讛 诪讜讚讜 讘"砖 诇讘"讛 讚诇讗 谞讗讻诇 注诐 讛注讜祝 讘讗驻讬拽讜专谉 讻讜'. 讻砖诪驻专砖 诇拽诪谉 讘诇讗 拽讬谞讜讞 讛驻讛 讜讘诇讗 谞讟"讬:





专砖讘"讗

转谞讬 讗讙专' 讞诪讜讛 讚专讘讬 讗讘讗 注讜祝 讜讙讘讬谞讛 谞讗讻诇讬谉 讘讗驻讬拽讜专讬谉. 讜讗"转 讗讙专讗 讻诪讗谉 住"诇, 讗讬 讻专讘谞谉 讗驻讬诇讜 注讜祝 谞诪讬 诇讬转住专, 讚讛讗 诪讚讗讜专讬讬转讗 讛讜讗, 讜讗讬 讻专讘讬 注拽讬讘讗, 诪讗讬 砖谞讗 注讜祝 讚谞拽讟 讗驻讬诇讜 讞讬讛 谞诪讬, 讻讚拽转谞讬 讘诪转谞讬' (拽讬讙, 讗) 专' 注拽讬讘讗 讗讜诪专 讞讬讛 讜注讜祝 讗讬谞谉 诪谉 讛转讜专讛, 讜讗讬 讻专讘讬 讬讜住讬 讛讙诇讬诇讬 讚讗讬转 诇讬讛 讞讬讛 讚讗讜专讬讬转讗, 诪讗讬 砖谞讗 注讜祝 讘讗驻讬拽讜专讬谉 讗驻讬诇讜 讘讻专讬讻讛 讜讘讗诇驻住 专讜转讞 谞诪讬 讻讚转谞讬 讘砖诇讛讬 驻讬专拽讬谉 (拽讟讝, 讗) 讘诪拽讜诪讜 砖诇 专讘讬 讬讜住讬 讛讙诇讬诇讬 讛讬讜 讗讜讻诇讬谉 讘砖专 注讜祝 讘讞诇讘, 讜讬砖 诪讬 砖转讬专抓 讚讗讙专' 讻专' 注讬拽讘讗 讜诪讻诇 诪拽讜诐 讘砖专 讞讬讛 讙讝专 讗讟讜 讘讛诪讛 讚诪讬讞诇驻讛 讘讛 讻讚讗讬转讗 诇注讬诇 (讞讜诇讬谉 诇讚, 讗) 讙讘讬 讛砖讜讞讟 讞讬讛 讜注讜祝 讜诇讗 讬爪讗 诪讛诐 讚诐 讘砖专 讘讘砖专 诪讬讞诇祝, 讜讝讜 讛讬讗 讚注转 讛专诪讘"诐 讝"诇 (驻"讟 诪讛诇' 诪讗讻诇讜转 讗住讜专讜转 讛"讚) 砖注讬专讘 讘砖专 讞讬讛 注诐 讘砖专 讘讛诪讛 诇讚讬谞讬讛诐 讘讝讛, 讜讻谉 讚注转 讛专"讝 讛诇讜讬 讝"诇. 讜诇讗 诪讬讞讜讜专, 讚讻讜诇讬 讘砖专 诪讬讞诇祝 谞诪讬 讗驻讬诇讜 注讜祝 讘讘讛诪讛, 讜讘驻专拽 讛砖讜讞讟 (讞讜诇讬谉 诇讜, 讗) 诇诪注讜讟讬 驻讬专讜转 讚诇讗 诪讬讞诇驻讬 讘讘砖专 讻讚讗讬转讗 讛转诐 讘讛讚讬讗 讘砖专 讘讘砖专 诪讬讞诇祝 驻讬专讬 讘讘砖专 诇讗 诪讬讞诇驻讬, 讜讛专诪讘"谉 讝"诇 转讬专抓 讚讗讙专' 诇讗 诪注讬讬诇 谞驻砖讬讛 讘驻诇讜讙转讗 讗诇讗 注讜祝 讚讘讬谉 诇专' 讬讜住讬 [讛讙诇讬诇讬] 讘讬谉 诇专讘讬 注拽讬讘讗 诪讚讗讜专讬讬转讗 砖专讬 谞拽讟 诇讬讛, 讗讘诇 讞讬讛 讚驻诇讜讙转讗 讛讬讗 诇讗 讗讬讬专讬, 讜讻砖转"诇 讚讛诇讻讛 讻专讘讬 注拽讬讘讗 讗祝 讞讬讛 谞讗讻诇转 讻注讜祝 讘讗驻讬拽讜专谉, 讜讛讗 讚转谞讬讗 讗讙专讗 谞讗讻诇讬谉 讘讗驻讬拽讜专谉, 讛讞诪讬专 讘讛 (讛专诪讘"谉) [讛专诪讘"诐] 讝"诇 (砖诐), 讜驻讬专砖 讚讜拽讗 讙讘讬谞讛 讜讗讞专 讻讱 注讜祝, 讗讘诇 注讜祝 讜讗讞专 讻讱 讙讘讬谞讛 诇讗, 讜讚讬谞讜 讻讘砖专 讘讛诪讛 讜讙讘讬谞讛, 讜专讗讬讛 诇讚讘专讬讜 诪讚讗拽砖讬谞谉 诇专讘讬 讬爪讞拽 讘专 讬讜住祝 讚讗讻诇 讙讘讬谞讛 讜讗讞专 讻讱 讘砖专 注讜祝 讘砖专 注讜祝 讜讙讘讬谞讛 讗讬谉 讘砖专 讜讙讘讬谞讛 诇讗, 讜讗诐 讗讬转讗 讚讗驻讬诇讜 注讜祝 讜讗讞专 讻讱 讙讘讬谞讛 砖专讬, 诇讬砖谞讬 诇讬讛 讛转诐 注讜祝 讜讗讞专 讻讱 讙讘讬谞讛 讛讗 讘砖专 讜讗讞专 讻讱 讙讘讬谞讛 诇讗 讗讘诇 讛讻讗 讙讘讬谞讛 讜讗讞专 讻讱 讘砖专 讛讜转, 讜讛专诪讘"谉 讝"诇 讛拽砖讛 注诇讬讜 砖讗讬谉 讗讚诐 砖讜谞讛 (讛讬转专 讘诇砖讜谉) [讘诇砖讜谉 讛讬转专] 讚讘专讬诐 讛讗住讜专讬谉, 砖讛讜讗 砖讜谞讛 注讜祝 讜讙讘讬谞讛 谞讗讻诇讬谉, 讜讗转讛 讗讜诪专 讗讬谉 谞讗讻诇讬谉, 讗讬谉 讝讛 谞讻讜谉 讗诇讗 讘讬谉 讻讱 讜讘讬谉 讻讱 诪讜转专, 讜讛讗 讚讗拽砖讬谞谉 诇讬讛 诇专讘 讬爪讞拽 讘专 讬讜住祝 讛讻讬 拽讗诪专讬谞谉 注讜祝 讜讙讘讬谞讛 谞讗讻诇讬谉 讘讻诇 注谞讬谉 讛讗 讘砖专 讜讙讘讬谞讛 讗住讜专讬谉 讘讻诇 注谞讬谉, 讚讗讬 住诇拽讗 讚注转讱 讙讘讬谞讛 讜讘砖专 砖专讬 诇讬转谞讬 谞诪讬 讙讘讬谞讛 讜讗讞专 讻讱 讘砖专 讚讛讜讗 专讘讜转讗 讟驻讬 讚讗驻讬诇讜 讛讗 讚讗讜专讬讬转讗 讘讻讬 讛讗 砖专讬.





专讬讟讘"讗

住讜祝 住讜祝 爪讜谞谉 讛讬讗 讜讗驻讬' 讻讬 讗讻讬诇 诇讛讜 讘讛讚讬 讛讚讚讬 讘诇讗 讘讬砖讜诇 诇讬讻讗 讗讬住讜专讗 讚讗讜专讬讬转讗 讗"诇 讗讘讬讬 讙讝讬专讛 砖诪讗 讬注诇讛 讘讗讬诇驻住 专讜转讞 讜讬讘讗 讞讘讬专讜 讜讬讟讘诇 砖诐 砖诇讜 讚讗讬讻讗 讘讬砖讜诇 讜讗住讜专 诪谉 讛转讜专讛. 讜驻专讻讬' 住"住 讻诇讬 砖谞讬 讛讜讗 讜讻诇讬 砖谞讬 讗讬谞讜 诪讘砖诇 驻讬' 讗讬谞讜 讞砖讜讘 讘讬砖讜诇 诇注谞讬谉 砖讘转 诇讛转讞讬讬讘 注诇讬讜 讻讚讗讬转讗 讛转诐 讜讻谉 诇注谞讬谉 讘砖专 讘讞诇讘 讗讘诇 诇注谞讬谉 讗讬住讜专 讜讚讗讬 讻诇讬 砖谞讬 诪驻诇讬讟 讜诪讘诇讬注 砖讻诇 砖讬讜爪讗 诪讻诇诇 爪讜谞谉 诪驻诇讬讟 讜诇讗 讙专注 诪诪诇讬讞讛 讜诪讘讬' 讛砖讞讬讟讛 诇诪"讚 讘讛"砖 专讜转讞 讜讻讚讻转讘讬' 诇注讬诇 讘驻"拽 讘诪住讻转 注"讗. 讗诇讗 讗诪专 讗讘讬讬 讙讝讬专讛 砖诪讗 讬注诇讛 讘讗讬诇驻住 专讗砖讜谉 驻讬' 砖讝讛 讬注诇讛 讗讬诇驻住 砖诇 讘砖专 讻诪讜 砖讛注讘讬专讜 诪注诇 讛讗砖 讜讛诇讗 讗讬诇驻住 砖诇 讙讘讬谞讛 讚讛"诇 讻诇讬 专讗砖讜谉 讜讬讟讘讬诇 讝讛 讘讝讛 讚讗讬讻讗 讗讬住讜专讗 诪讚讗讜专讬讬转讗. 注"讻 诪诪讛讚讜专讗 拽诪讗.



转谞讗 讗讙专讗 注讜祝 讜讙讘讬谞讛 谞讗讻诇讬谉 讘讗驻讬拽讜专谉. 驻讬' 讚专讱 讛驻拽专 讘诇讗 砖讬诪讜专:



 讜讛讜讗 转谞讬 诇讬讛 讜讛讜讗 诪驻专砖 诇讬讛 讘诇讗 拽讬谞讜讞 讛驻讛 讜讘诇讗 谞讟"讬. 驻讬专砖"讬 讝"诇 砖讗诐 讗讻诇 讝讛 讜讘讗 诇讗讻讜诇 讝讛 讗"爪 诇拽谞讞 驻讬讜 讜诇讗 诇讗讻讜诇 讜谞专讗讛 诪诇砖讜谞讜 讗驻讬' 讻砖讗讻诇 讘砖专 注讜祝 讘转讞诇讛 讗讘诇 讛专诪讘"诐 讝"诇 讜讗讞专讬' 驻讬' 砖诇讗 讛拽讬诇讜 讗诇讗 讘讗讻诇 讛讙讘讬谞讛 讘转讞诇讛 砖讻讬讜爪讗 讘讜 讘讘砖专 讚注诇诪讗 诪讜转专 讘拽讬谞讜讞 讛驻讛 讜讛谞讟讬诇讛 诇驻讬 砖讗讬谉 讛讙讘讬谞讛 谞讚讘拽 诇讞讬讱 讜诇砖讬谞讬诐 讻"讻. 讗讘诇 讗讻诇 注讜祝 转讞诇讛 讚讬谞讜 讻诪讜 讘砖专 讘讛诪讛 讜讗注"讙 砖讛讜讗 诪讚"住 讻注讬谉 讚讗讜专讬讬转讗 讙讝专讜 讘讛. 讜诪讘讬讗讬谉 专讗讬讛 诇讚讘专讬讛诐 诪注讜讘讚讗 讚专讘 讬爪讞拽 讚讘住诪讜讱 讚讗讻诇 讙讘讬谞讛 讜讗讞"讻 讘砖专. 讜驻专拽讬谞谉 诇讬讛 诪讛讗 讚讗讙专讗 注讜祝 讜讙讘讬谞讛 讗讬谉 讘砖专 讜讙讘讬谞讛 诇讗. 讜诪讗讬 拽讜砖讬讗 诇讬诪讗 诇讬讛 讚讛转诐 讘砖讗讻诇 讘砖专 诪转讞诇讛 讗讘诇 讛讻讗 讗讻诇 讙讘讬谞讛 讘转讞诇讛 讜讗讬谉 讝讛 驻讬' 谞讻讜谉 讚讛讗 驻砖讬讟讗 讚诇砖讜谉 注讜祝 讜讙讘讬谞讛 讗讞"讻 讙讘讬谞讛 诪砖诪注 讜讗诐 讗讬转讗 讚讻讛"讙 讗讬谉 谞讗讻诇讬谉 讘讗驻讬拽讜专谉 讛讬讻讬 转谞讬 讛讗讬住讜专 讘诇砖讜谉 讛诪讜转专 讜讛"诇 诇诪转谞讬 讗讬驻讻讗 讙讘讬谞讛 讜讗讞"讻 注讜祝 讗诇讗 讜讚讗讬 讻讚讗诪专谉. 讜讛讗 讚驻专讻讬' 诇专讘 讬爪讞拽 讛"驻 注讜祝 讜讙讘讬谞讛 讛拽讬诇讜 讘讻诇 注谞讬谉. 讗讘诇 讘砖专 讜讙讘讬谞讛 诇讗 驻讟专讬' 讻诇诇 诪拽讬谞讜讞 讛驻讛 讜谞讟"讬 讘砖讜诐 注谞讬谉. 讜注讜讚 讚讗讬 讘砖专 讜讗讞"讻 讙讘讬谞讛 讗驻讬' 讘拽讬谞讜讞 讛驻讛 讜谞讟"讬 讗住讜专 讜砖讛讬讬讛 讘注讬谞谉 诇讚注转 讛讙讗讜谞讬诐 讝"诇 讜讚注转 讛专诪讘"诐 讝"诇 注爪诪讜.



讛"诪 讘诇讬诇讬讗 讗讘诇 讘讬诪诪讗 讛讗 讞讝讬谞讗.  讬"讗 讚讘讗转专讗 讚讗讬讻讗 谞专讜转 讟讜讘讗 讻讙讜谉 讘讞讜驻讛 讚讬谞讜 讻讬诪诪讗 讜专讗讜讬 诇讛讞诪讬专 讬"讗 讚讙讘讬谞讛 讜讗讞"讻 讘砖专 诇讗 讘注讬 拽讬谞讜讞. 讜讻讬 转谞讬讗 诇拽诪谉 诪拽谞讞 讜诪讚讬讞 讗讬谞讜 讗诇讗 讘砖专 讜讗讞"讻 讙讘讬谞讛 讚讛讗 专讘 讬爪讞拽 诇讗 讗诪专 讚注讘讬讚 拽讬谞讜讞 讜讗驻"讛 诇讗 驻专讻讬' 注诇讬讛 讗诇讗 诪谞讟"讬, 讜讝讛 注诇讛 讻讚注转 讛讗讜诪专讬诐 诇拽诪谉 讚诪讜转专 诇讗讻讜诇 讘砖专 讜讗讞"讻 讙讘讬谞讛 讘拽讬谞讜讞 讜谞"讟 讘诇讗 砖讜诐 砖讛讬讬讛 讜讻讚注转 专"转 讝"诇. 讗讘诇 讻诇 讛讙讗讜谞讬诐 讝"诇 讜讛专诪讘"诐 讝"诇 讛住讻讬诪讜 砖诇讗 讛转讬专讜 讘拽讬谞讜讞 讛驻讛 讗诇讗 讘讗讜讻诇 讙讘讬谞讛 转讞诇讛 讜诪转谞讬转讗 讚诇拽诪谉 讚讘"砖 讜讘"讛 讗讬谞讜 讗诇讗 诇讗讜讻诇 讙讘讬谞讛 转讞诇讛 讜讛讗 讚专讘 讬爪讞拽 拽讬谞讜讞 讛讜讬 讘讬讛 讜诇讗 讗讬讚讻专 转诇诪讜讚讗 讗诇讗 诪讗讬 讚诇讗 注讘讬讚 讚讛讬讬谞讜 谞讟"讬. 讜诇注讜诇诐 讗驻讬' 讗讻诇 讙讘讬谞讛 转讞诇讛 爪专讬讱 拽讬谞讜讞 讘讬谉 讘讬诪诪讗 讘讬谉 讘诇讬诇讬讗. 讜讻谉 驻讬专砖"讬 讝"诇 诇拽诪谉 讙讘讬 驻诇讜讙转讗 讚讘"砖 讜讘"讛 讚诪讬讬专讬 谞诪讬 砖讘讗 诇讗讻讜诇 讘砖专 讗讞专 讙讘讬谞讛. 讜讻谉 谞专讗讛 注讬拽专 讜驻砖讬讟讗 讛讜讗 讚诇注谞讬谉 拽讬谞讜讞 讛驻讛 诇讬讻讗 讛驻专砖讛 讘讬谉 讘讬谉 讬诪诪讗 讜诇讬诇讬讗.





讛诪讗讬专讬

讗讬谉 讞讬讬讘讬谉 讘讞诇讛 诪谉 讛转讜专讛 讗诇讗 讘讗专抓 讬砖专讗诇 讘诇讘讚 讜讘讝诪谉 讘讬转 专讗砖讜谉 砖讻诇 讬砖专讗诇 讛讬讛 砖诐 讗讘诇 讘讬诪讬 注讝专讗 讗讬谉 讞讬讬讘讬谉 讘讛 讗祝 讘讗专抓 讗诇讗 诪讚讘专讬 住讜驻专讬诐 讜诪"诪 讗祝 讘讝诪谉 讛讝讛 讜讗祝 讘讞讜爪讛 诇讗专抓 诪驻专讬砖讬谉 讞诇讛 诪讚讘专讬 住讜驻专讬诐 讜讞诇讛 讝讜 谞讬讚讜谞转 讘讟诪讗讛 诪驻谞讬 砖讗讬谉 砖诐 注讬住讛 讟讛讜专讛 诪驻谞讬 讟讜诪讗转 讛诪转 讜诪"诪 谞讗讻诇转 讛讬讗 诇讻诇 讻讛谉 砖讗讬谉 讟讜诪讗讛 讬讜爪讗讛 诪讙讜驻讜 讛讗 讻诇 砖讟讜诪讗讛 讬讜爪讗讛 诪讙讜驻讜 讻讙讜谉 讘注诇讬 拽专讬讬谉 讜讝讘讬谉 讜谞讚讜转 讜讬讜诇讚讜转 讜诪爪讜专注讬诐 讗住讜专 讘讛 讗讘诇 砖讗专 讛讟诪讗讬诐 诪爪讚 诪讙注 讛讟诪讗讜转 诪讜转专讬谉 诇讗讻诇讛 讜讗驻讬' 讘讟讜诪讗转 诪转 讛讜讗讬诇 讜讗讬谉 注拽专 讞讬讜讘讛 讗诇讗 诪讚讘专讬讛诐 讜谞诪爪讗 砖诪讗讻讬诇讬谉 讗讜转讛 诇讻讛谉 拽讟谉 砖诇讗 专讗讛 拽专讬 讗讜 诇讙讚讜诇 砖讟讘诇 诇讝讬讘转讜 讗讜 诇拽专讜讬讜 讗注"驻 砖诇讗 讛注专讬讘 砖诪砖讜 讜讗注"驻 砖讛讜讗 讟诪讗 讘讟讜诪讗转 诪转 讜谞讗讻诇转 诇讗诇讜 注诐 讛讝专 讘砖诇讞谉 讗讞讚 讜讗讬谉 谞讝讛专讬谉 讘讜 诪讞砖砖 砖诪讗 讬讗讻诇 讛讝专 诪讛诐 讜谞转谞转 诇讻诇 讻讛谉 砖讬专爪讛 讜讗驻讬' 诇注诐 讗专抓 砖讗讬谞讜 诪砖诪专讛 讘讟讛专讛 诪讛 砖讗讬谉 讻谉 讘讞诇转 讛讗专抓 专"诇 讗祝 砖诇 讘讬转 砖谞讬:



讜诇注谞讬谉 讘讬讗讜专 诪讛 砖砖讗诇讜 讻讗谉 讜诪谞讗 转讬诪专讗 讚诇讗 讙讝专讬谞谉 讙讝专讛 诇讙讝专讛 讜诇讗 注讜讚 讗诇讗 砖讛注诇讜 讘讛 砖讙讜讝专讬谉 转诪讛 讛讜讗 砖讛专讬 讘讻诇 讛转诇诪讜讚 讗谞讜 讗讜诪专讬谉 讛讬讗 讙讜驻讛 讙讝专讛 讜讻讜' 讗诇讗 砖讻讱 驻讬专讜砖讜 诪谞讗 转讬诪专讗 砖讛讚讘专讬诐 讛拽专讜讘讬诐 讝讛 诇讝讛 讻诇 讻讱 诇讗 谞讙讝讜专 讙讝专讛 诇讙讝专讛 砖讛专讬 讙讝专讜 讘砖诪谞谉 诪砖讜诐 驻转谉 讜驻转谉 诪砖讜诐 讬讬谞谉 诪驻谞讬 砖讛讬讗 讙讝专讛 拽专讜讘讛 讜讻注讬谉 讞讚讗 讙讝专讛 讜讻谉 讙讝专讜 砖诇讗 讬注诪讜讚 讗讚诐 讘专砖讜转 讛讬讞讬讚 讜讬砖转讛 讘讻专诪诇讬转 讗注"驻 砖讻专诪诇讬转 注爪诪讛 讙讝专讛 讜讻谉 讻诇 讻讬讜爪讗 讘讝讛:



讛诪砖谞讛 讛砖谞讬讛 讛注讜祝 注讜诇讛 注诐 讛讙讘谞讛 注诇 讛砖诇讞谉 讜讗讬谞讜 谞讗讻诇 讚讘专讬 讘讬转 砖诪讗讬 讜讘讬转 讛诇诇 讗讜诪专讬诐 诇讗 注讜诇讛 讜诇讗 谞讗讻诇 讗诪专 专' 讬讜住讬 讚讘专 讝讛 诪拽讜诇讬 讘讬转 砖诪讗讬 讜诪讞讜诪专讬 讘讬转 讛诇诇 讘讗讬讝讛 砖诇讞谉 讗诪专讜 讘砖诇讞谉 砖讗讜讻诇 注诇讬讜 讗讘诇 讘砖诇讞谉 砖住讜讚专 注诇讬讜 讗转 讛转讘砖讬诇 谞讜转谉 讝讛 讘爪讚 讝讛 讜讗讬谞讜 讞讜砖砖 讗诪专 讛专"诪 驻讬' 专' 讬讜住讬 讗讬谞讜 讞讜诇拽 注诇 转谞讗 拽诪讗 讗诇讗 砖专爪讛 讛诪讞讘专 诇讛讜讚讬注谞讜 诪讛 砖谞讝讻专 诇诪注诇讛 诪诪讞诇拽转 讘讬转 砖诪讗讬 讜讘讬转 讛诇诇 讛讜讗 讚讘专讬 专' 讬讜住讬 讜讛诇讻讛 讻讘讬转 讛诇诇 讜讛讟注诐 讘讜 诪驻谞讬 讛专讙诇 注讘专讛 爪讜专专 讗讚诐 讘砖专 讜讙讘谞讛 讘诪讟驻讞转 讗讞转 讜讘诇讘讚 砖诇讗 讬讛讬讜 谞讜讙注讬诐 讝讛 讘讝讛 专讘谉 砖诪注讜谉 讘谉 讙诪诇讬讗诇 讗讜诪专 砖谞讬 讗谞砖讬诐 讗讻住谞讬讬诐 讗讜讻诇讬诐 [注诇 砖诇讞谉 讗讞讚] 讝讛 讘砖专 讜讝讛 讙讘谞讛 讜讗讬谉 讞讜砖砖讬谉 驻讬' 诪讛 砖讗诪专 专讘谉 砖诪注讜谉 讘谉 讙诪诇讬讗诇 讗讬谞讜 讗诇讗 讘讗讻住谞讗讬谉 砖讗讬谉 诪讻讬专讬诐 讝讛 诇讝讛 讜讗讬谉 诇讛诐 拽讬专讜讘 讗诇讜 注诐 讗诇讜 讻讚讬 砖讬讜砖讬讟 讬讚讜 讘诪讛 砖讗讜讻诇 讞讘专讜 讜讛诇讻讛 讻专砖讘"讙:



讗诪专 讛诪讗讬专讬 讛讻讜谞讛 讘讛 诇讘讗专 砖讘砖专 注讜祝 讗注"驻 砖讗讬谉 讗讬住讜专讛 讗诇讗 诪讚讘专讬 住讜驻专讬诐 讙讜讚专讬诐 讘讛 讗讜转诐 讛讙讚专讬诐 讘注爪诪诐 砖爪专讬讻讬诐 诇讙讚讜专 讘讘砖专 讘讛诪讛 诇讚注转 讘讬转 讛诇诇 砖讛诇讻讛 讻诪讜转讜 讜讛讜讗 砖讗诪专 诇讚注转 讘讬转 讛诇诇 砖讗讬谉 注讜祝 注讜诇讛 注诇 砖诇讞谉 讗讞讚 注诐 讛讞诇讘 讜讗讬谉 爪专讬讱 诇讜诪专 砖讗讬谞讜 谞讗讻诇 讜讗注"驻 砖讗讻讬诇讛 注爪诪讛 讙讝专讛 讜讛讬讛 诇谞讜 诇讜诪专 砖诇讗 诇注砖讜转 讙讝专讛 诇讙讝专讛 讗讬谉 讝讛 谞拽专讗 讙讝专讛 诇讙讝专讛 砖讛注诇讗讛 讜讗讻讬诇讛 拽专讜讘讬诐 讛诐 讝讛 诇讝讛 讻诇 讻讱 砖讛讚讘专 讚讜诪讛 诇讙讝专讛 讗讞转 讻诪讜 砖讘讬讗专谞讜 砖诪转讜讱 砖砖讜诇讞谞讜转 砖诇讛诐 拽讟谞讜转 讛讬讛 讛讚讘专 诪爪讜讬 讘讬讜转专 诇讬讙注 讝讜 讘讝讜 讜讘讜诇注 讗讞讚 诪讞讘专讜 讜讬砖 诇讙讝讜专 讘注讜祝 砖诪讗 讬注砖讛 讻讬讜爪讗 讘讝讛 讘讘讛诪讛 讜讗讬谉 讻讗谉 讗诇讗 讙讝专讛 讗讞转 讜讻谉 砖诪讗 讬注诇诐 讻讗讞讚 讘讗诇驻住 专讜转讞 讜注讜讘专 注诇 讛讘砖讜诇 砖讻讬讜爪讗 讘讜 讘讘讛诪讛 注讜讘专 诪谉 讛转讜专讛:



讘讗讬讝讛 砖诇讞谉 讗诪专讜 讘砖诇讞谉 砖讗讜讻诇 注诇讬讜 砖诪转讜讱 拽讟谞讜转 讛砖诇讞谉 讜诪砖诪讜砖 讬讚讬诐 砖讘讛 讛讟注讜转 诪爪讜讬讛 砖诐 讗讘诇 砖诇讞谉 砖住讜讚专讬谉 注诇讬讜 转讞诇讛 讗转 讛转讘砖讬诇讬谉 讜讛讚讘专讬诐 砖讗讚诐 诪讻讬谉 诇住注讜讚讛 谞讜转谉 讝讛 讘爪讚 讝讛 讜讗讬谞讜 讞讜砖砖:



爪讜专专 讗讚诐 讘砖专 讜讙讘讬谞讛 讘诪讟驻讞转 讗讞转 讜讘诇讘讚 砖诇讗 讬讛讜 谞讜讙注讬诐 讝讛 讘讝讛 讛讗 讗诐 谞讜讙注讬诐 讝讛 讘讝讛 讗注"驻 砖讛诐 爪讜谞谞讬诐 讗住讜专 讜讗诐 注砖讛 讻谉 爪专讬讱 讛讚讞讛 讗讜 讙专讬专讛 讜讗讬谉 讘讛诐 爪讜专讱 诇拽诇讬驻讛 讜讻转讘讜 讙讚讜诇讬 讛诪驻专砖讬诐 讚讚讜拽讗 讗诪专讜 爪专讬讱 讛讚讞讛 讘讚讘专 砖讚专讻讜 诇讬讗讻诇 讘诇讗 讛讚讞讛 讗讘诇 讚讘专 砖讗讬谉 讚专讻讜 诇讬讗讻诇 讘诇讗 讛讚讞讛 讗讬谞讜 爪专讬讱 诇讛讚讬讞讜 注讻砖讬讜 砖讛专讬 讗讬谞讜 讗讜讻诇讜 注讚 砖讬讚讬讞谞讜 讜诪转讜讱 讻讱 讗讬谉 讗谞讜 拽驻讚讬诐 讘讘讬转 讛诪讟讘讞讬讬诐 砖诇 讙讜讬诐 讻砖讘砖专 讛砖讞讜讟讛 谞讜讙注转 讘谞讘诇讛 砖讛专讬 讗讬谞讜 讗讜讻诇讜 讘诇讗 讛讚讞讛 讜诪"诪 讗诐 讛讬讛 讛讟讛讜专 转驻诇 讜讛讟诪讗 诪诇讜讞 讗诐 谞讙注讜 讜谞砖转讛讜 讘讻讱 爪专讬讱 讙专讬讚讛 讗讜 拽诇讬驻讛 讜诪转讜讱 讻讱 专讗讜讬 诇讛住讬专讜 诪谉 讛砖诇讞谉 诪驻谞讬 讛讟注讜转 讜讛讜讗 砖讗诪专讜 讘转诇诪讜讚 讘砖谞讬 砖诇 驻住讞 砖谞讬 讗讛谉 讚讗讻讬诇 讞讜讘抓 讜讘讚注转讬讛 诇诪讬讻诇 拽讜驻讚 爪专讬讱 诪讘注专讗 驻住转讗:



砖谞讬 讗讻住谞讬讬诐 讘讗讬诐 讝讛 诪讻讗谉 讜讝讛 诪讻讗谉 讜讗讬谉 诪讻讬专讬谉 讝讛 讗转 讝讛 讗讜讻诇讬谉 注诇 砖诇讞谉 讗讞讚 讝讛 讘砖专 讜讝讛 讙讘谞讛 讜讗讬谉 讞讜砖砖讬谉 砖诪讗 讬转谞讜 讝讛 诇讝讛 讛讜讗讬诇 讜讗讬谉 诪讻讬专讬谉 讝讛 讗转 讝讛 讛讗 讗诐 讛讬讜 诪讻讬专讬谉 讝讛 讗转 讝讛 讗住讜专 讗驻讬' 讛讬讜 诪拽驻讬讚讬诐 讝讛 注诇 讝讛 讻诪讜 砖讬转讘讗专 讘讙诪' 讜诪"诪 讗诐 注砖讜 讛讬讻专 诇注爪诪谉 讻讙讜谉 砖讛驻住讬拽讜 讘讬谞讬讛诐 讘驻转 讗讜 讘诪驻讛 讜讻讬讜爪讗 讘讗诇讜 诪讜转专 讜讻谉 驻讬专砖讜 讛讙讗讜谞讬诐:



讝讛讜 讘讬讗讜专 讛诪砖谞讛 讜讻诇讛 注诇 讛爪讚 砖讘讬讗专谞讜讛 讛诇讻讛 讛讬讗 讜讚讘专讬诐 砖谞讻谞住讜 转讞转讬讛 讘讙诪' 讗诇讜 讛谉:



讗讻讬诇转 讘砖专 讗讞专 讙讘谞讛 讗讜 讙讘谞讛 讗讞专 讘砖专 讬砖 讘讛 诪讞诇拽转 讘讬谉 讛驻讜住拽讬诐 讜诪讞诇拽转诐 转诇讜讬 讘驻讬' 砖诪讜注讛 讝讜 讜诪讛 砖谞讛讙讜 讘讛 讗讘讜转讬谞讜 讜专讘讜转讬谞讜 诇驻讬 诪讛 砖讛讬讜 诪拽讘诇讬诐 讘驻讬专讜砖讛 讛讬讗 砖讗诐 讗讻诇 讘砖专 讘讛诪讛 讗讬谞讜 讗讜讻诇 讗讞专 讻谉 讙讘谞讛 讗驻讬' 讘拽谞讜讞 讛驻讛 讜讘谞讟讬诇转 讬讚讬诐 注讚 砖讬注讘讜专 砖砖 砖注讜转 讜讛讜讗 砖讬注讜专 砖讘讬谉 住注讜讚讛 诇住注讜讚讛 注讘专讜 砖砖 砖注讜转 讗讜讻诇 讙讘讬谞讛 讗注"驻 砖诇讗 拽谞讞 讗转 驻讬讜 讜诇讗 谞讟诇 讗转 讬讚讬讜 讗讞专 讗讻讬诇转 讛讘砖专 讘讬谉 砖讬谞讬讜 砖讻诇 砖讻砖讬注讜专 讝讛 讻讘专 谞转注讻诇 讘诪拽讜诪讜 讜讗讬谞讜 拽专讜讬 讘砖专 诇讗 谞讗诪专 注诇 讘砖专 砖讘讬谉 讛砖讬谞讬诐 砖讛讜讗 谞拽专讗 讘砖专 讗诇讗 讘转讜讱 讝诪谉 讝讛 讜讬砖 讗讜诪专讬诐 砖讗祝 诇讗讞专 讝诪谉 讝讛 爪专讬讱 诇住诇拽讜 拽讜讚诐 砖讬讗讻诇 讙讘谞讛:



讗讻诇 讘砖专 注讜祝 讗祝 讛讜讗 爪专讬讱 诇讛诪转讬谉 讻砖讬注讜专 讝讛 讜讻谉 讻转讘讜讛 讙讚讜诇讬 讛驻讜住拽讬诐 讜讛诪讞讘专讬诐 诇讛讞诪讬专 讘讜 讻讘砖专 讘讛诪讛 诇讛诪转讬谉 讗讞专讬讜 注讚 砖砖 砖注讜转 讜讻谉 谞讛讙讜 讘讻诇 讙诇讬诇讜转讬谞讜 讗讻诇 讙讘谞讛 讜专讜爪讛 诇讗讻讜诇 讘砖专 讘讛诪讛 诪拽谞讞 驻讬讜 诪驻谞讬 驻讬专讜专讬 讙讘谞讛 讛谞砖讗专讬诐 讘讞讬讱 讗讜 讘讬谉 讛砖谞讬诐 砖讙讘谞讛 讗祝 砖讘讬谉 讛砖讬谞讬诐 诪转谞拽讜转 讛诐 讘拽谞讜讞 讜讗诐 讛讬讛 讘诇讬诇讛 诪讜住讬祝 注诇 讛拽谞讜讞 谞讟讬诇转 讬讚讬诐 讜讘讬讜诐 讗讬谞讜 爪专讬讱 诇讛讜住讬祝 谞讟讬诇转 讬讚讬诐 砖讛专讬 讛讜讗 专讜讗讛 讗转 讬讚讬讜 讗诐 讬砖 讘讛诐 驻讬专讜专讬 讙讘讬谞讛 讗诐 诇讗讜:



专爪讛 诇讗讻讜诇 讘砖专 注讜祝 讗讞专 讙讘讬谞讛 讗讬谞讜 爪专讬讱 诇讗 诇拽谞讜讞 讜诇讗 诇谞讟讬诇讛 讜讗驻讬' 讘诇讬诇讛 讜讬砖 讗讜诪专讬诐 砖讗讬谞讜 爪专讬讱 诇拽谞讜讞 讛驻讛 讘驻转 讗讘诇 爪专讬讱 讛讜讗 诪"诪 诇拽谞讞 诪注讟 讘讘讙讚 讜讻讬讜爪讗 讘讜 讜讛讜讗 砖讛诐 讙讜专住讬谉 注讜祝 讜讙讘讬谞讛 谞讗讻诇讬谉 讘讗驻讬拽讜诇讬谉 专"诇 诪讟诇讬转 讘诇讗 拽谞讜讞 砖讘驻转 讜诪"诪 讗谞讜 讙讜专住讬谉 讘讗驻讬拽讜专谉 讻诇讜诪专 讚专讱 驻专住讜诐 讜讗驻拽讬专讜转讗 讘诇讗 砖讜诐 拽谞讜讞 讘注讜诇诐 讜讞讬讛 讻讘专 讘讬讗专谞讜 砖谞讞诇拽讜 讘讛 讛驻讜住拽讬诐 讬砖 驻讜住拽讬诐 砖讚讬谞讛 讻注讜祝 讜讛讜讗 注拽专 讛讚讘专讬诐 讗诇讗 砖谞讛讙讜 诇讛讞诪讬专 讘讛 讻讘讛诪讛 诪驻谞讬 砖讘砖专讛 讚讜诪讛 诇讘砖专 讘讛诪讛:



讝讜 讛讬讗 砖讟转 拽讚诪讜谞讬谞讜 讘注谞讬谉 讝讛 讜诇砖讟讛 讝讜 驻讬' 讛砖诪讜注讛 讻讱 讛讜讗 转谞讬 讗讙专讗 注讜祝 讜讙讘谞讛 谞讗讻诇讬谉 讘讗驻讬拽讜专谉 讜驻讬' 讘讗驻讬拽讜专谉 讝讛 讘诇讗 拽谞讜讞 讛驻讛 讜讘诇讗 谞讟讬诇转 讬讚讬诐 讜诪讻诇 诪拽讜诐 讚讜拽讗 讙讘谞讛 讗讞专讬 讛注讜祝 讜讛专讗讬讛 诪讛 砖住诪讱 诇讜 讚专讘 讬爪讞拽 讗讬讬转讜 诇讬讛 讙讘谞讛 讜讗讻诇 讜讛讚专 讗讬讬转讜 诇讬讛 讘砖专讗 讚讘讛诪讛 讜讗讻诇 讻讬 诇讗 诪砖讗 讬讚讬讛 讗诇讗 砖拽谞讞 驻讬讜 诇讘讚 讜讗讻诇 讜讛拽砖讜 诪讚讗讙专讗 讚讚讜拽讗 讗诪专讛 讘注讜祝 讜讙讘谞讛 注讚 砖讛注诪讬讚 讛讜讗 讚讘专讬讜 讘诇讬诇讛 讗讘诇 讘讬讜诐 讚讬讜 讘拽谞讜讞 诇讛住讬专 驻讬专讜专讬 讛讙讘讬谞讛 砖讛专讬 讬讚讬讜 讻讘专 讛讜讗 专讜讗讛 讗讜转诐 讜谞诪爪讗 砖诇讗 讚讘专讜 讗讙专讗 讜专讘 讬爪讞拽 讗诇讗 讘讙讘谞讛 讜讗讞专 讻讱 讘砖专 讜诪讛诐 诇诪讚谞讜 讚讬谉 讝讛 讗诐 诇注讜祝 讗诐 诇讘讛诪讛:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讘砖诇诪讗 讗讬 讻讜' 讗讟讜 讗讻讬诇转讜 讜诇讗 讗讟讜 讘讛诪讛 讻讜' 注讻"诇 驻讬' 讛注诇讗转讜 讗讟讜 讛注诇讗讛 讚讘讛诪讛 讜讚讜"拽:


讘讚"讛 诪转拽讬祝 诇讛 讻讜' 讜讗转"诇 讘砖专 注讜祝 讘讞诇讘 讚讗讜专讬讬转讗 注讚讬讬谉 诪砖讻讞转 诇讛 讻讜' 注讻"诇 驻讬' 讚诪砖讻讞转 诇讛 讙讝讬专讛 诇讙讝讬专讛 讘讬谉 讘讘砖专 注讜祝 讘讬谉 讘讘砖专 讘讛诪讛 讜诪讛 砖驻讬' 讘转专 讛讻讬 讙讝讬专讛 砖诪讗 讬注诇讛 讘砖专 讘讛诪讛 注诐 讻讜' 讞讚讗 诪转专转讬 谞拽讟 讜讛"讛 讘砖专 注讜祝 诇专讘 讬讜住祝 讜讚讜"拽:


讘讚"讛 讘诇讗 拽讬谞讜讞 驻讛 讻讜' 讗讬谉 爪专讬讱 诇讬讟讜诇 讬讚讬讜 讜诇拽谞讞 讗讘诇 讘讘砖专 讘讛诪讛 讘注讬 拽讬谞讜讞 讻讜' 注讻"诇 诪诇转讗 讚驻住讬拽讗 谞拽讟 拽讬谞讜讞 讗讘诇 谞讟讬诇讛 诇讗 讘注讬 讗诇讗 讘诇讬诇讛 讻讚诇拽诪谉 讜讚讜"拽:


转讜住' 讘讚"讛 注讜祝 讜讙讘讬谞讛 讻讜' 讜爪专讬讱 诇讜诪专 诇驻讬专讜砖讜 讚诇注谞讬谉 谞讟讬诇转 讬讚讬诐 讗讬谉 讞讬诇讜拽 讻讜' 注讻"诇 讜砖讻转讘 讗讻诇 讙讘讬谞讛 诪讜转专 诇讗讻讜诇 讘砖专 讘诇讗 谞讟讬诇讛 讜拽讬谞讜讞 讻讜' 专"诇 讚诇讗 讘注讬 转专转讬 谞讟讬诇讛 讜拽讬谞讜讞 讗诇讗 谞讟讬诇讛 诇讞讜讚 讜拽"诇:





诪讛专"诐

讘讗"讚 讜谞专讗讛 砖讗讬谞讛 讟讜讘诇转 讜讻讜'. 专"诇 讗诐 诇讗 讛讬讛 讻讛谉 拽讟谉 讜讛驻专讬砖 讞诇讛 讗讞转 诇讗讜专 讜诇讗 讛驻专讬砖 讛讞诇讛 讛砖谞讬讛 讻诇诇 诪讜转专 讛注讬住讛 讘讗讻讬诇讛 讘讚讬注讘讚 讜诇讗 诪拽专讬 讟讘诇 诇讚讬讚谉 讻诇诇 砖讛专讬 讬砖 讻诪讛 诪拽讜诪讜转 砖讗讬谉 诪驻专讬砖讬谉 讗讜转讛 讗驻讬' 诇讻转讞诇讛 讗驻讬' 讻砖讗讬谉 讻讗谉 讻讛谉 拽讟谉 讜注诇 讗讜转谉 讛诪拽讜诪讜转 讬砖 拽爪转 转讬诪讛 讚诪讛 专讗讜 注诇 讻讻讛 砖讗讬谉 诪驻专讬砖讬谉 诇讛 讻诇诇 讗诇讗 砖讬砖 诇讬转谉 讟注诐 诇讚讘专讬讛诐 砖讝讛 讟注诪诐 讚讻讬讜谉 砖讗讬谞讛 讟讜讘诇转 讟讜讘 讬讜转专 砖诇讗 诇讛驻专讬砖讛 砖诇讗 转爪讟专讱 砖诪讬专讛 砖诇讗 讬讘讗讜 讝专讬诐 诇讗讜讻诇讛 诇讻讱 谞诪谞注讜 诪诇讛驻专讬砖讛:


讘讗"讚 讜砖诪讗 讗驻讬诇讜 讗讬谞讛 诪讚诪注转. 专"诇 诇讚讬讚谉 讛讬讻讬 讚诇讗 讛讬讛 讻讛谉 拽讟谉 砖讛驻专讬砖 讗讞转 诇讗讜专 讜讛驻专讬砖 讙诐 讞诇讛 砖谞讬讛 讜谞驻诇讛 讗讜转讛 讞诇讛 砖谞讬讛 诇转讜讱 讞讜诇讬谉 诇讗 诪拽专讬 诪讚讜诪注 讜诪讜转专讬诐 讛讻诇 讘讗讻讬诇讛 诇讝专讬诐 讗注"讙 砖讛专讗砖讜谞讛 专"诇 讗讜转讛 砖谞讬转谞讛 诇讗讜专 谞专讗讛 砖讛讬讗 诪讚诪注转 讜讻讜' 诪"诪 讛砖谞讬讛 砖讛讬讗 拽诇讛 讘讬讜转专 砖诪讗 讗讬谞讛 诪讚诪注转 讜讻讜':


讘专砖"讬 讚"讛 讘砖诇诪讗 讜讻讜' 讚讗讬 诪住拽转 讞诇转 讞"诇 讗转讬 诇讗住讜拽讬 讜讻讜'. 驻讬专讜砖 讚讗讬 诪住拽转 注诇 讛砖诇讞谉 讞诇转 讞讜爪讛 诇讗专抓 讻砖讛讝专 讗讜讻诇 注诇讬讛:


讘转讜住' 讚"讛 诪转拽讬祝 诇讛 专讘 砖砖转 诇讗 讗讗讘讬讬 驻专讬讱 讜讻讜'. 讻转讘讜 讻谉 诪砖讜诐 讚谞专讗讛 拽爪转 讚讜讞拽 砖讬拽砖讛 专讘 砖砖转 讗讚讘专讬 讗讘讬讬 砖诇讗 讛讬讛 讞讘讬专讜 讗诇讗 转诇诪讬讚 讚专讘讛 讜专讘 讬讜住祝 诇讻讱 讻转讘讜 诇讗 讗讗讘讬讬 驻专讬讱 讗诇讗 讗专讘 讬讜住祝 讞讘讬专讜 讻讚驻讬专砖 讘拽讜谞讟专住 专"诇 砖专砖"讬 驻讬专砖 讛拽讜砖讬讗 讙"讻 讘讗讜驻谉 砖讛讜讗 拽讗讬 讗讚讘专讬 专讘 讬讜住祝 砖讛讬讛 住"讚 砖讘砖专 注讜祝 诪讚讗讜专讬讬转讗 讗讘诇 诪"诪 讟注诪讜 砖诇 专砖"讬 砖驻讬专砖 讻谉 讗讬谞讜 诪讟注诐 砖讗讘讬讬 诇讗 讛讬讛 讞讘讬专讜 讗诇讗 诪砖讜诐 砖讛拽讜砖讬讗 讗讬谞讛 诪转讬讬砖讘转 讗讗讘讬讬 讻诇诇 诪砖讜诐 讚讛讗 讗讘讬讬 谞诪讬 拽讗诪专 讛讻讬 讚砖讬讬讱 诇讙讝讜专 讛注诇讗讛 讗讟讜 讗讻讬诇讛 讗注"讙 讚讗讻讬诇转 讘砖专 注讜祝 讙讜驻讗 讙讝讬专讛 讚专讘谞谉 讻讬讜谉 讚讬砖 诇诪讙讝专 讗讟讜 讘砖专 讘讞诇讘 讚讗讜专讬讬转讗 讚讛讗 专讘 砖砖转 注"讻 讛讻讬 拽驻专讬讱 住讜祝 住讜祝 爪讜谞谉 讘爪讜谞谉 讛讜讗 讜讗"讻 讗驻讬诇讜 讗讬 讛讜讬 讚讗讜专讬讬转讗 讛讜讬 讙讝讬专讛 诇讙讝讬专讛 讗诇讗 诪讗讬 讗讬转 诇讱 诇诪讬诪专 讚讛讻讗 讙讝专讬讙谉 讛注诇讗讛 讗讟讜 讗讻讬诇讛 讗祝 注诇 讙讘 讚讛讜讬 讙讝讬专讛 诇讙讝讬专讛 讗"讻 讗驻讬诇讜 讛讜讬 讘砖专 注讜祝 讚专讘谞谉 谞诪讬 讚讗讬 诇讗 转驻专砖 讛讻讬 讗"讻 转拽砖讛 诇讬讛 专讘 砖砖转 讗诪转谞讬转讬谉 讚拽转谞讬 讚讗住专讜 讛注诇讗讛 讜讗讬谞讜 讗诇讗 诪讟注诐 讚讙讝专讬谞谉 讗讟讜 讗讻讬诇讛 讜讛讜讗讬诇 讜讻谉 讛讜讗 讗"讻 注"讻 拽讜砖讬讗 讚专讘 砖砖转 诇讗 砖讬讬讻讗 讻诇诇 诇讛拽砖讜转 讗讗讘讬讬 讜拽"诇:


讚"讛 专讘讬 讬讜住讬 讛讬讬谞讜 转"拽 讗讘讬转 讛诇诇 诇讗 驻专讬讱 讛讬讬谞讜 转"拽 讜讻讜'. 专"诇 转"拽 讚诪转谞讬' 讚诇注讬诇 专讬砖 驻专拽讬谉 讛拽转谞讬 讜讗住讜专 诇讛注诇讜转 注诐 讛讙讘讬谞讛 注诇 讛砖诇讞谉 讚拽讗讬 讗讻诇 讛讘砖专 讚专讬砖讗 讘讬谉 讘砖专 讘讛诪讛 讘讬谉 讘砖专 讞讬讛 讜注讜祝 砖讻讜诇谉 讗住讜专 诇讛注诇讜转 讜讘"讛 谞诪讬 拽讗诪专 讚讗驻讬诇讜 注讜祝 讗住讜专 诇讗讻讜诇 讜诇讛注诇讜转 讚讛"拽 讚讘专 讝讛 讜讻讜' 专"诇 讚讛讻讬 拽讗诪专 转谞讗 讚诪转谞讬' 讚讘专 讝讛 砖讗诪专转讬 诇诪注诇讛 砖讗住讜专 诇讛注诇讜转 注诐 讛讙讘讬谞讛 注诇 讛砖诇讞谉 讛讜讗 诪讞诇讜拽转 讘"砖 讜讘"讛 讜诇讗讜 讗诇讬讘讗 讚讻"注 讛讜讗 讜讛讗 讚拽转谞讬 诇注讬诇 讜讗住讜专 诇讛注诇讜转 讛谉 讛讚讘专讬诐 注爪诪谉 砖诇 讘"讛 讜讗讬谉 砖讜诐 讞讬诇讜拽 讘讬谞讬讛诐:


[砖诐] 讜讗讬谉 讝讛 住转诐 讜讗讞"讻 诪讞诇讜拽转 专"诇 讜讻"转 讗诐 讻谉 讛讜讗 砖讗讬谉 砖讜诐 讞讬诇讜拽 讘讬谉 转"拽 讚诇注讬诇 诇讘"讛 专拽 砖讚讘专讬 讛转谞讗 讚诇注讬诇 讛谉 注爪诪谉 讚讘专讬 讘"讛 专拽 砖诇诪注诇讛 住转诐 讛讚讘专 讜讻讗谉 驻讬专砖 砖诪讞诇讜拽转 讘"砖 讜讘"讛 讛讬讗 讗"讻 讛讜讛 住转诐 讜讗讞"讻 诪讞诇讜拽转 砖讗讬谉 讛诇讻讛 讻住转诐 讜讗"讻 讛讜讬 讛诇讻讛 讻讘"砖 砖诪转讬专讬谉 诇讛注诇讜转 讜讗谞谉 拽讬"诇 讻讘"讛 讜诇讻讱 拽讗诪专 讜讗讬谉 讝讛 住转诐 讜讗讞"讻 诪讞诇讜拽转 讜讻讜' 讚讝讛 诇讗 谞拽专讗 诪讞诇讜拽转 讚讘"砖 讘诪拽讜诐 讘"讛 讗讬谞讛 诪砖谞讛:


讚"讛 注讜祝 讜讙讘讬谞讛 讗讬谉 讜讻讜' 讜讛讗 讚谞拽讟 讛讻讗 讘砖专 讜讙讘讬讙讛 诇讗 讚拽 讗诇讗 讙讘讬谞讛 讜讘砖专 诇讗 讻爪"诇. 讜诪拽砖讬谉 讛注讜诇诐 诇驻讬 讝讛 讚诪谞讗 诇讬讛 诇讛诪拽砖讛 诇诪讬讚拽 诪讚讘专讬 讗讙专讗 讚讘砖讗专 讘砖专 讘注讬 谞讟讬诇讛 讜拽讬谞讜讞 讛驻讛 讜讛讬讻讬 讚诪讬 讗讬 讘砖专 转讞诇讛 讜讻讜' 讚诇诪讗 谞讗诪专 讚诇注讜诇诐 讘砖讗专 讘砖专 谞诪讬 诇讗 讛讜讝讻专 谞讟讬诇讛 讜拽讬谞讜讞 讛驻讛 诪砖讜诐 讚讗讬 讘讘砖专 转讞讬诇讛 讜讗讞"讻 讙讘讬谞讛 讗驻讬诇讜 讘谞讟讬诇讛 讜拽讬谞讜讞 讛驻讛 诇讗 住讙讬 注讚 住注讜讚讛 讗讞专讬转讗 讜讗讬 讘讙讘讬谞讛 讜讗讞"讻 讘砖专 诇讗 讘注讬 谞讟讬诇讛 讜拽讬谞讜讞 讜讻讜' 讜讛讗 讚转谞讬 讗讙专讗 注讜祝 讜讙讘讬谞讛 谞讗讻诇讬谉 讘讗驻讬拽讜专讬谉 诇讗砖诪讜注讬谞谉 讚讘注讜祝 讗驻讬诇讜 注讜祝 转讞诇讛 讜讗讞"讻 讙讘讬谞讛 谞讗讻诇讬谉 讘诇讗 砖讜诐 谞讟讬诇讛 讜拽讬谞讜讞 讜谞"诇 讚住讘讬专讗 诇讛讜 讚注"讻 谞砖诪注 诪讚讘专讬 讗讙专讗 讚讘砖讗专 讘砖专 讘注讬 谞讟讬诇讛 讜拽讬谞讜讞 讚讗讬 诇讗 讛讜讝讻专 讘砖讗专 讘砖专 谞讟讬诇讛 讜拽讬谞讜讞 讜诇讗 讗转讗 诇讗砖诪讜注讬谞谉 讗诇讗 讚讘注讜祝 讗驻讬诇讜 注讜祝 转讞诇讛 讜讗讞"讻 讙讘讬谞讛 诪讜转专 讗注"讙 讚讘砖讗专 讘砖专 讗住讜专 注讚 住注讜讚讛 讗讞专讬转讬 讗"讻 讛"诇 诇诪讬转谞讬 住转诪讗 讘拽讜爪专 注讜祝 讜讙讘讬谞讛 谞讗讻诇讬谉 讜诇诪讛 诇讬讛 讘讗驻讬拽讜专讬谉 诇讗砖诪讜注讬谞谉 讚诇讗 讘注讬 谞讟讬诇讛 讜拽讬谞讜讞 讛驻讛 讚诪讛讬讻讬 转讬转讬 讛讜讛 住"讚 诇诪讬诪专 讚讘注讬 谞讟讬诇讛 讜拽讬谞讜讞 讛驻讛 讻讬讜谉 讚诇讗 讛讜讝讻专 诪注讜诇诐 讙讘讬 砖讗专 讘砖专 讗诇讗 讜讚讗讬 讙讘讬 砖讗专 讘砖专 讛讜讝讻专 谞讟讬诇讛 讜讛讚讞讛 讜讛讬讻讬 讚诪讬 讻讙讜谉 讘讗讜讻诇 讙讘讬谞讛 转讞诇讛 讜讗讞"讻 讘砖专 讜讗"讻 讛"讛 讘注讜祝 讜讗讞"讻 讙讘讬谞讛 讗注"讙 讚诇讗 讗住讜专 注讚 住注讜讚讛 讗讞专讬转讬 讻诪讜 讘砖讗专 讘砖专 诪"诪 讛"讗 讚讘注讬 诇讻诇 讛驻讞讜转 谞讟讬诇讛 讜拽讬谞讜讞 讛驻讛 讻诪讜 讙讘讬谞讛 讜讗讞"讻 讘砖专 讻砖讗专 讘砖专 诇讻讱 讗爪讟专讬讱 诇诪转谞讬 讚注讜祝 讜讙讘讬谞讛 谞讗讻诇讬谉 讘讗驻讬拽讜专谉 讚诇讗 讘注讬 讗驻讬诇讜 谞讟讬诇讛 讜拽讬谞讜讞 讛驻讛 讜讗"讻 谞砖诪注 砖驻讬专 诪讚讘专讬 讗讙专讗 讚讘砖讗专 讘砖专 讘注讬 谞讟讬诇讛 讜拽讬谞讜讞 讛驻讛 讜拽"诇. 讜讛专"谉 讻转讘 讘砖诐 讛专诪讘"谉 讚讛讻讬 讚讬讬拽讬谞谉 讜驻专讻讬谞谉 诇专讘 讬爪讞拽 讘专讬讛 讚专讘 诪砖专砖讬讗 讚讗诐 讗讬转讗 讚砖专讬 诇诪讬讻诇 讘砖专讗 讘转专 讙讘讬谞讛 讗讚专讛讬讟 讗讙专讗 诇讗砖诪讜注讬谞谉 专讘讜转讗 讚砖专讬 诇诪讬讻诇 注讜祝 讜讗讞"讻 讙讘讬谞讛 讛"诇 诇讗砖诪讜注讬谞谉 专讘讜转讗 讚讗驻讬诇讜 讘砖专 讘讛诪讛 讚讗讬讻讗 讗讬住讜专讗 讚讗讜专讬讬转讗 诪砖讻讞转 诇讛 讗驻讬拽讜专讬谉 讻讙讜谉 讚讗讻诇 讙讘讬谞讛 讘专讬砖讗 讚砖专讬 诇诪讬讻诇 讘砖专 讘转专讗 讜诪讚诇讗 转谞讬 讗诇讗 讘注讜祝 诪砖诪注 讚注讜祝 讜讙讘讬谞讛 讚诇讬转 讘讬讛 讗讬住讜专讗 讚讗讜专讬讬转讗 讛讜讗 砖讛转讬专讜 讘讗驻讬拽讜专谉 讘讻诇 注谞讬谉 讜讘讜' 讗讘诇 讘砖专 讜讙讘讬谞讛 讘砖讜诐 注谞讬谉 诇讗 讜讗驻讬诇讜 讙讘讬谞讛 讜讗讞"讻 讘砖专 讜讻讜' 注讻"诇 讗讘诇 诪"诪 讚讘专讬 讛转讜住' 讗"讗 诇驻专砖 讛讻讬 诪砖讜诐 讚讗讬 住"诇 诇转讜住驻讜转 讻住讘专转 讛专诪讘"谉 诇讗 讛讜讜 爪专讬讻讬谉 诇讛讗专讬讱 讜诇讻转讜讘 讚讘专讬讬转讗 讚讗讙专讗 诪砖诪注 讚注讜祝 讜讙讘讬谞讛 讜讻讜' 讗讘诇 砖讗专 讘砖专 讘注讬 谞讟讬诇讛 讜拽讬谞讜讞 讛驻讛 讜讛讬讻讬 讚诪讬 讗讬 讘砖专 转讞诇讛 讗驻讬诇讜 讘谞讟讬诇讛 讜拽讬谞讜讞 诇讗 住讙讬 讜讻讜' 讛讜讛 诇讛讜 诇诪讬诪专 讘拽讜爪专 讚诪讚讘专讬 讗讙专讗 谞砖诪注 讚讘砖讗专 讘砖专 诇讗 诪砖讻讞转 讗驻讬拽讜专讬谉 讘砖讜诐 注谞讬谉 讗诇讗 讜讚讗讬 转讜讻谉 驻讬专讜砖 讚讘专讬 讛转讜住' 讛讜讗 讻诪讜 砖讻转讘转讬 讗诇讗 砖注讚讬讬谉 讬"诇 诇驻讬专讜砖 讛转讜住驻讜转 讚诇诪讛 讛拽砖讜 诇专讘 讬爪讞拽 讘专讬讛 讚专讘 诪砖专砖讬讗 诪讘专讬讬转讗 讚转谞讬 讗讙专讗 讜诇讗 讛拽砖讜 诇讜 诪讘专讬讬转讗 讚讘住诪讜讱 讚讘"砖 讗讜诪专讬诐 诪拽谞讞 讜讘"讛 讗讜诪专讬诐 诪讚讬讞 讜诪住拽讬谞谉 讚诇讗 驻诇讬讙讬 讻讚讘住诪讜讱 讜注"讻 讘讗讜讻诇 讙讘讬谞讛 讜讗讞专 讻讱 讘砖专 讗讬讬专讬 讚讗讬 讘讘砖专 讜讗讞"讻 讙讘讬谞讛 诇讗 住讙讬 讘拽讬谞讜讞 讜讛讚讞讛 讻诪讜 砖讚讬讬拽讜 讗讚讘专讬 讗讙专讗 讜讬砖 诇转专抓 诪砖讜诐 讚讘讘专讬讬转讗 讚讘"砖 讜讘"讛 讚讘住诪讜讱 诇讗 讛讜讝讻专讛 谞讟讬诇讛 讗诇讗 诪拽谞讞 讜诪讚讬讞 讚转专讜讬讬讛讜 讛讜讜 讘驻讛 讜专讘 讬爪讞拽 讘专讬讛 讚专讘 诪砖专砖讬讗 注"讻 爪"诇 诇驻讬专讜砖 讛转讜住驻讜转 讚注讘讬讚 拽讬谞讜讞 讛驻讛 讜讛讚讞讛 讗诇讗 砖诇讗 谞讟诇 讬讚讬讜 讚讗诇"讻 诇讗 讬转讜专抓 讘诪讛 砖讛砖讬讘 诇讛诐 讛谞讬 诪讬诇讬 讘诇讬诇讬讗 讜讻讜' 讚讛讗 诪"诪 讗驻讬诇讜 讘讬讜诐 讘注讬 注诇 讻诇 驻谞讬诐 拽讬谞讜讞 讛驻讛 讜讛讚讞讛 讜诇讻讱 讛讜爪专讻讜 诇讛拽砖讜转 诇讜 诪讚转谞讬 讗讙专讗 讚砖诪注讬谞谉 诪谞讬讛 讚讘注讬 讙诐 讻谉 谞讟讬诇讛 讜讗讬讛讜 诇讗 诪砖讬 讬讚讬讛 讜拽"诇 讗诇讗 砖诇驻讬 讚讘专讬 讛诪驻专砖讬诐 讚诪讚讬讞 讚讘"讛 讛讬讬谞讜 讛讚讞转 讛讬讚讬诐 讻诪讜 砖讻转讘 讛专"谉 拽砖讬讗 讜讙诐 讝讛 讬砖 诇讬讬砖讘 讗诇讗 砖讗讬谉 诇讛讗专讬讱 诇驻讬 砖讗讬谉 注讬拽专 讻讜谞转讬谞讜 讘讞讘讜专 讝讛 讗诇讗 诇驻专砖 讚讘专讬 讛转讜住驻讜转:


讘讗"讚 讜专"转 诪驻专砖 讜讻讜' 讜诇驻讬专讜砖讜 拽砖讛 诪讗讬 驻专讬讱 讛讻讗 讜讻讜' 讻爪"诇 讜诇驻讬专讜砖 专"转 注"讻 爪"诇 讚讘"砖 讜讘"讛 诇讗 讗讬讬专讬 讗诇讗 讘讗讜讻诇 讘砖专 讜讗讞"讻 讙讘讬谞讛 讚讗讬诇讜 讘讗讜讻诇 讙讘讬谞讛 转讛诇讛 讜讗讞"讻 讘砖专 诇讗 爪专讬讱 讗驻讬诇讜 拽讬谞讜讞 讛驻讛 讻讬 讗诐 谞讟讬诇转 讬讚讬诐 讘诇讬诇讛 讜注诇 驻讬专讜砖 专"转 讬砖 诇讛拽砖讜转 诪讛讗 讚讗诪专 诇拽诪谉 讘住诪讜讱 讘注讬 专讘 讗住讬 诪专讘讬 讬讜讞谞谉 讻诪讛 讬砖讛讛 讜讻讜' 讜诇讗 讻诇讜诐 讜驻专讬讱 讗讬谞讬 讜讛讗诪专 专讘 讞住讚讗 讗讻诇 讘砖专 讗住讜专 诇讗讻讜诇 讙讘讬谞讛 讜讻讜' 讜诪讗讬 驻专讬讱 讛诇讗 讛讗 讚讗诪专 专讘 讞住讚讗 讗讻诇 讘砖专 讗住讜专 诇讗讻讜诇 讙讘讬谞讛 讛讬讬谞讜 讘诇讗 拽讬谞讜讞 讜讛讚讞讛 讗讘诇 讻砖注讜砖讛 拽讬谞讜讞 讜讛讚讞讛 讗讛"谞 讚讗讬谉 爪专讬讱 诇砖讛讜转 讻诇讜诐 讜讛讬讬谞讜 诪诪砖 讻专讘讬 讬讜讞谞谉 讚讗诪专 讘讜诇讗 讻诇讜诐 讜讗"诇 讚诪砖讜诐 讛讻讬 驻专讬讱 诪砖讜诐 讚诪砖诪注 诪讚讗诪专 专"讬 讜诇讗 讻诇讜诐 诪砖诪注 讚讗驻讬诇讜 拽讬谞讜讞 讛驻讛 讜讛讚讞讛 谞诪讬 诇讗 讘注讬 讚讗诐 讻谉 诪讛 爪专讬讱 诇诪驻专讱 诇讬讛 诪讚专讘 讞住讚讗 诪讘专讬讬转讗 讚讗讙专讗 讜诪讘专讬讬转讗 讚讘"砖 讜讘"讛 讛"诇 诇诪驻专讱 讚拽转谞讬 诪拽谞讞 讜诪讚讬讞 讜诇讻诇 讛驻讞讜转 讗讬讬专讬 讘讗讜讻诇 讘砖专 讜讗讞"讻 讙讘讬谞讛 讜拽"诇 讜讻讘专 讛讗专讻转讬 讘讝讛 讘讚专讻讬 诇诪讜讚 讛讬砖讬讘讛 讗讘诇 讻讗谉 讗讬谉 诇讛讗专讬讱:


讘讗"讚 讜爪"诇 诇驻讬专讜砖讜 讚诇注谞讬谉 谞讟讬诇转 讬讚讬诐 讗讬谉 讞讬诇讜拽 讘讬谉 讘砖专 转讞诇讛 讜讻讜'. 讬"诇 讛讗 专"转 讙讜驻讜 诪讛诇拽 讘讬谞讬讛诐 讙诐 诇注谞讬谉 谞讟讬诇讛 砖讛专讬 诪驻专砖 讗讻诇 讘砖专 讗住讜专 诇讗讻讜诇 讙讘讬谞讛 讛讬讬谞讜 讘诇讗 谞讟讬诇讛 讜拽讬谞讜讞 讜讻讜' 讗讻诇 讙讘讬谞讛 诪讜转专 诇讗讻讜诇 讘砖专 讗祝 讘诇讗 谞讟讬诇讛 讜拽讬谞讜讞 讜爪"诇 讚讛"驻 诪讜转专 诇讗讻讜诇 讘砖专 讜讗讬谉 爪专讬讱 转专讜讬讬讛讜 讚讛讬讬谞讜 谞讟讬诇讛 讜拽讬谞讜讞 讗讘诇 谞讟讬诇讛 诇讞讜讚讛 爪专讬讱 讜讛讬讬谞讜 讚讜拽讗 讘诇讬诇讛 讗讘诇 讘讬讜诐 讗驻讬诇讜 讘讗讻诇 讘砖专 转讞诇讛 讗讬谉 爪专讬讱 诇驻讬 讛诪住拽谞讗 讚讛讻讗 讜专讗讬转讬 讘讚讘专讬 诪讛专"谉 诪拽"拽 讛讜专讗讚谞讗 讘讘讬讗讜专 砖注专讬 讚讜专讗 砖诇讜 砖诪砖诪注 诪讚讘专讬讜 砖讛讜讗 诪驻专砖 讚讛讗 讚拽讗诪专 专"转 讘驻讬专讜砖 讚讘专讬 专讘 讞住讚讗 讗讻诇 谞讘讬谞讛 转讞诇讛 砖诪讜转专 诇讗讻讜诇 讘砖专 讘诇讗 谞讟讬诇讛 讛讬讬谞讜 讘讬讜诐 讜诇驻讬 诪讗讬 讚诪住讬拽 讛讻讗 讚讘讬讜诐 讗讬谉 爪专讬讱 谞讟讬诇讛 讗讘诇 讛诪拽砖讛 讛讜讛 住讜讘专 讚讙诐 讘讗讻诇 讙讘讬谞讛 转讞诇讛 爪专讬讱 谞讟讬诇讛 讗祝 讘讬讜诐 讜讗讬谉 讞讬诇讜拽 讘讬谉 讗讘诇 讘砖专 转讞诇讛 讜讘讬谉 讗讻诇 讙讘讬谞讛 转讞诇讛 讗诇讗 诇注谞讬谉 拽讬谞讜讞 讜诇讻讱 驻专讬讱 诇专讘 讬爪讞拽 讘专 诪砖专砖讬讗 讚讗讻诇 讘诇讗 谞讟讬诇讛 讜诇驻讬 讝讛 爪专讬讱 诇讜诪专 讚讛讗 讚拽讗诪专 专"转 讗讻诇 讘砖专 讗住讜专 诇讗讻讜诇 讙讘讬谞讛 讘诇讗 谞讟讬诇讛 讜讻讜' 讛讬讬谞讜 讗驻讬诇讜 讘讬讜诐 讜讬讛讬讛 诇驻讬 诪讗讬 讚诪住讬拽 讛讻讗 砖讬砖 讞讬诇讜拽 讘讬谉 讗讻诇 讘砖专 转讞诇讛 讜讘讬谉 讗讻诇 讙讘讬谞讛 转讞诇讛 讙诐 诇注谞讬谉 谞讟讬诇讛 讚讘讗讻诇 讘砖专 转讞诇讛 讙诐 讘讬讜诐 爪专讬讱 谞讟讬诇讛 讘砖讘讬诇 讛砖诪谞讜谞讬转 砖诇 讘砖专 讛谞讚讘拽 讘讬讚讬讜 讜讘讗讻诇 讙讘讬谞讛 转讞诇讛 讘讬讜诐 讗讬谉 爪专讬讱 谞讟讬诇讛 讻讬讜谉 讚诪驻专砖 讚专"转 讗讬讬专讬 讘讬讜诐 讜诇驻讬 讛诪住拽谞讗 讚讛讻讗 讜讝讛 谞专讗讛 拽爪转 讚讜讞拽 讘注讬谞讬:


讘讗"讚 讜诪讬讛讜 拽砖讛 讘讘专讬讬转讗 讚讗讙专讗 讻诪讗谉 讜讘讜'. 专"诇 诇驻讬 诪讗讬 讚驻专讬砖讬转 讚讟注诪讜 砖诇 讗讙专讗 讛讜讗 诪砖讜诐 讚住讘专 讘砖专 注讜祝 讘讞诇讘 诇讗讜 讚讗讜专讬讬转讗 拽砖讛 讻诪讗谉 讗转讬 诇讗驻讜拽讬 诇诪讗讬 讚驻讬专砖 专"转 讘住讜祝 讚讘专 讝讛 讚讟注诪讜 讚讗讙专讗 讛讜讗 诪砖讜诐 讚注讜祝 讗讬谞讜 谞讚讘拽 讜讻讜' 诪爪讬 谞诪讬 住讘专 转谞讗 讚讗讙专讗 讚讘砖专 注讜祝 讜讞讬讛 讘讞诇讘 讚讗讜专讬讬转讗 讜讗转讬 讻讻"注 讜拽"诇:





诪讛专"诐 砖讬祝

讙诪' 住"住 讻诇讬 砖谞讬 讻讜'  .   讗祝 讚诪驻诇讬讟 讜诪讘诇讬注 讻讚讬 拽诇讬驻讛 讛讬讬谞讜 诪讚专讘谞谉 讜诪砖诪注 诪讝讛 讚讻诇 讻"砖 讛拽诇讬驻讛 砖专讬 讘讛谞讗讛 [讚讻诇 讘讘"讞 砖讗住讜专 讘讗讻讬诇讛 诪讚专讘谞谉 诪讜转专 讘讛谞讗讛]: 


讙诪' 讗讻诇 讜诇讗 诪砖讬 讬讚讬讛 讻讜'  .   诇驻讬专讜砖 专讗砖讜谉 讘转讜住' 注砖讛 拽讬谞讜讞 讜诇驻讬专讜砖 专"转 诇讗 注砖讛 拽讬谞讜讞 讚讗"爪: 


讘专砖"讬 讘讚"讛 讘砖诇诪讗 讻讜'   讜诪讬讻诇讬' 讛讝专 讜诇讗 讙讝专讬谞谉 讛讜讬 讗讬讻讗 诇诪砖诪注 讻讜'.   讜诇讗 讗讟讜 讛注诇讗讛 讚讘讛诪讛 讻爪"诇: 


讘专砖"讬 讘讚"讛 讗讘诇 讛讻讗 讻讜'   讚讻讬 诪住讬拽 诇讛讜 讛讬讬谞讜 讗讻讬诇讛 讻讜'.   诇讻讗讜专讛 诇注砖讜转讜 讞讚讗 讙讝讬专讛 讜专"讬 讛讻专讬讞 讚讛讜讬 讙讝讬专讛 诇讙讝讬专讛 讜诪谞讗 转讬诪专讗 讚诪拽专讬 讝讛 讙讝讬专讛 诇讙讝讬专讛 讚诇诪讗 讛注诇讗讛 讜讗讻讬诇讛 诪讬讞砖讘 讻讞讚讗 讚转谞谉 讞诇转 讻讜' 讜驻专讬讱 讗讘讬讬 诇注讜诇诐 讞讚讗 讙讝讬专讛 讛讬讗 讜讛转诐 讘讞"诇 诪砖讜诐 讚诇讬讻讗 诇诪讬讙讝专 讻诇诇 讜讗讻转讬 诇讗 诪讬讜砖讘 诇诪讛 诪砖谞讛 讗讘讬讬 讜谞拽讬讟 讛注诇讗讛 讗讟讜 讛注诇讗讛 讜诇讗 讗讟讜 讗讻讬诇讛 讻专"讬 [专拽 讚讞讚讗 讙讝讬专讛 讛讬讗 讚讛注诇讗讛 讜讗讻讬诇讛 诪讬讞砖讘 讞讚讗] 讜讗驻"诇 讚诇讗 讘讗 诇讬砖讘 [讚讛讜讬] 讞讚讗 讙讝讬专讛 专拽 专"讬 拽讗诪专 讚讛"谞 讘讛注诇讗讛 诇讬讻讗 诇诪讬讙讝专 诪砖讜诐 讚讗讜专讬讬转讗 讚讗祝 讚讗住专讜 讗讻讬诇转 注讜祝 讗讟讜 讘砖专 讚讗讜专讬讬转讗 砖讬住讘讜专 讝讛 诪讜转专 讻讝讛 诪"诪 讛砖转讗 讚讗住讜专 注讜祝 讘讞诇讘 讗讬谉 诇讗住讜专 讛讛注诇讗讛 [诪砖讜诐 讞砖砖 专讜讗讬谉 砖讬住讘专讜 砖讗讻讬诇讛 诪讜转专 讻讛注诇讗讛] 专拽 诪砖讜诐 砖诪讗 砖诇讗 讘诪转讻讜讬谉 讬讗讻诇谞讜 讜讗"讻 诇讬讻讗 诇讘讗 诇讬讚讬 讗讬住讜专 讚讗讜专讬讬转讗 砖讗讬谉 讛讟注诐 诪砖讜诐 讙讝讬专转 讛专讜讗讬谉 专拽 讗讬讛讜 讙讜驻讬讛 讬讘讗 诇讗讻诇讜 诇讝讛 讗诪专 讗讘讬讬 讚诇讗 讚诪讬讗 诇讞诇转 讞"诇 讘讞"诇 讚诇讬讻讗 诇诪讬讙讝专 讗讘诇 讻讗谉 讬砖谞讜 讞砖砖讗 讚讗讜专讬讬转讗 诪砖讜诐 讛注诇讗讛 讗讟讜 讛注诇讗讛 砖讬住讘专讜 讻讬讜谉 讚注讜祝 讘讞诇讘 讗住讜专 讜讗驻"讛 砖专讬 诇讛注诇讜转讜 讛"谞 讘讘砖专 讘讛诪讛 砖专讬 讛注诇讗讛 讜讬讘讗 诇讗讻诇讜 砖诇讗 讘诪转讻讜讬谉 [讘讻讬 讛讗 讙讝专讬谞谉 讗驻讬诇讜 讙讝讬专讛 诇讙讝讬专讛] 讜讚讜"拽: 


讘专砖"讬 讘讚"讛 讘诇讗 拽讬谞讜讞 讻讜'   讬讚讬讜 讜诇拽谞讞 驻讬讜 讗讘诇 讻讜'.   讻爪"诇: 


讘转讜住' 讘讚"讛 注讜祝 讜讙讘讬谞讛 讻讜'   讚诇注谞讬谉 谞"讬 讗讬谉 讞讬诇讜拽 讻讜'.   讜诪讬讬转讬 讘专讬讬转讗 讚诪讬谞讛 砖诪注讬谞谉 讚讘讘砖专 讜讙讘讬谞讛 讛讚讬谉 谞"讬 讜拽讬谞讜讞 讜诪诪讬诇讗 诪住讘专讗 讚讙讘讬谞讛 讜讘砖专 谞诪讬 爪专讬讱 谞"讬 讚诇注谞讬谉 讝讛 讗讬谉 住讘专讗 诇讞诇拽 讚讚讜拽讗 诇注谞讬谉 拽讬谞讜讞 驻讛 讚讘砖专 诪讜砖讱 砖讜诪谉 讗讘诇 诇注谞讬谉 诪讛 砖谞讚讘拽 讘讬讚讬' 讗讬谉 诇讞诇拽. 讜诇专讜讜讞讗 讗驻"诇 [诇讘' 讛驻讬专讜砖讬诐] 诪讚诇讗 拽讗诪专 注讜祝 讜讙讘讬谞讛 谞讗讻诇讬谉 讘住注讜讚讛 讗讞转 诇驻讬专讜砖 专讗砖讜谉 讗讜 谞讗讻诇讬谉 讘诇讗 拽讬谞讜讞 讜谞"讬 诇驻讬专讜砖 专"转 讚讛讜讬 拽讗讬 讛讚讬讜拽 讛讗 讘砖专 讜讙讘讬谞讛 爪专讬讱 住注讜讚讛 讗讞专转 讗讜 拽讬谞讜讞 讜谞"讬 [诇专"转] 诪砖诪注 诇讛讜 讘讗驻讬拽讜专谉 讘讛驻拽专 诇讙诪专讬 讚讛讜讬 爪专讬讱 诇驻讞讜转 讗讜 拽讬谞讜讞 讜谞"讬 诇驻讬专讜砖 专讗砖讜谉 讜诇驻讬' 专"转 谞"讬 诇讞讜讚 [讗讬 诇讗 讛讜讬 转谞讬 诇讬讛 讘诇砖讜谉 讗驻讬拽讜专谉] 讜讗驻讬拽讜专谉 诪砖诪注 讙专讬注讜转 讘' 诪讚专讬讙讜转 [讚诪讬转谞讬讬讗 讘注诇诪讗 讚讛讬讬谞讜 讚讬谉 讘砖专 讜讗讞"讻 讙讘讬谞讛 讜讙讘讬谞讛 讜讗讞"讻 讘砖专] 讜诇专"转 诪住注讜讚讛 诇住注讜讚讛 讗"爪 讻诇诇 讘砖讜诐 讚讜讻转讗 [讜诇讬讻讗 讘' 诪讚专讬讙讜转. 讗注"讻] 诪砖诪注 讚讘注诇诪讗 谞"讬 讛讜讗 讚讬谉 [讚讛讬讬谞讜 讘讘砖专 讗讞专 讙讘讬谞讛] 讜拽"诇:





专砖"砖

讙诪专讗 讗转讬 诇讗住讜拽讬 讘砖专 讜讙讘讬谞讛 讻讜'. 讻爪"诇:



专砖"讬 讚"讛 讘砖诇诪讗. 讚讗讬 诪住拽转 讞诇转 讞"诇 讘讗专抓 讻讜'. 讻爪"诇:



讙诪专讗 讜讻"转 讗讻讬诇讛 讙讜驻讛 讗"讘 讻讜' 讜讗"诇 专"讬 讗讻讬诇讛 讙讜驻讛 诪拽讜诇讬 讘"砖 讻讜'. 讜诇讗 砖讬讬讱 诇讛拽砖讜转 讛讻讬 讟注诪讗 讚讘"砖 讗转讗 诇讗砖诪讜注讬谞谉 讻诪砖"讻 讛转讜住驻讜转 讘注讬专讜讘讬谉 (专"讚 讬讙) 注"砖:





讛讙讛讜转 讬注讘"抓

讙诪壮 讞诇转 讞讜抓 诇讗专抓 讘讗专抓. 谞"讘 砖讘讗讛 诪讞讜"诇 诇讗专抓 讻砖讛讬讗 讞诇讛 讜讚讜"拽:


砖诐 诪砖讜诐 讚诇讬讻讗 诇诪讙讝专. 谞"讘 讚讗讬谉 诪讜爪讬讗讬谉 转专讜诪讛 诪讗专抓 诇讞讜"诇 讜驻讬专讜转 讛讗专抓 砖讬爪讗讜 诪砖诐 诇讻讗谉 驻讟讜专讬诐 讻专状注 专驻"讘 讚讞诇讛:


转讜住壮 讚"讛 讜谞讬转谞转 讜讻讜壮 讜拽诪"诇 讚讬讻讜诇 诇讬转谉 诇讜 讗祝 注诇 驻讬 砖讗讬谉 讘拽讬 讻爪"诇:





讚讜专 专讘讬注讬

讚祝 拽状讚 注状讘. 诪砖谞讛 讛注讜祝 注讜诇讛 注诐 讛讙讘讬谞讛 注诇 讛砖讜诇讞谉 讜讗讬谞讜 谞讗讻诇 讚讘状砖 讜讘状讛 讗讜诪专讬诐 诇讗 注讜诇讛 讜诇讗 谞讗讻诇. 讛转讜住壮 讛拽砖讜 讚讝讛 讛讜讛 诪讞诇讜拽讜转 讗讞专 讛住转诐 讚诇注讬诇, 讚讻诇 讛讘砖专 讗住讜专 诇注诇讜转 注诇 讛砖讜诇讞谉. 讜讘讗诪转 诇驻讬 诪讛 砖讻转讘谞讜 诇诪注诇讛 讚讛砖状住 诪砖状讛 诪讚讬讬拽 诪谉 状讞讜抓 诪讚讙讬诐 讜讞讙讘讬诐状 讚注讜祝 讗住讜专 讜诇讗 状诪讻诇 讛讘砖专状 诪砖讜诐 讚住状诇 讚注讜祝 讗讬谞讜 讘讻诇诇 讘砖专 住转诐, 讚讬砖 诇讜 砖诐 诇讜讬讬壮 讻诪讜 讚讙讬诐, 讜讗状讻 讛讻讬 驻讬专讜砖讗 讚诪砖谞讛 讻诇 讛讘砖专, 讚讛讬讬谞讜 讘砖专 讘讛诪讛 讗住讜专 诇注诇讜转 讞讜抓 诪讚讙讬诐 讜讞讙讘讬诐 砖诪讜转专 诇注诇讜转. 讜讝讗转 诇讚状讛, 注讜祝 驻诇讬讙讜 讘讬壮 讘状砖 讜讘状讛. 讗诇讗 讚诇驻状讝 爪专讬讻讬谉 诇讜诪专 讚诪转谞讬壮 讚诇讗 讻专状注, 讚讛专讬 讞讬讛 讜讚讗讬 讛讜讛 讘讻诇诇 讻诇 讛讘砖专, 讜讗讬讱 拽讗诪专 讚讗讬谞讜 注讜诇讛 诇讚状讛 讻讬讜谉 讚讙诐 讞讬讛 讗讬谞讜 讗诇讗 诪讚专讘谞谉 诇专状注, 讜诇驻状讝 诇讬转讗 讙状讻 诪讛 砖讻壮 讛转讜住壮 讚驻诇讬讙讬 讛状讛 讘讞讬讛, 讜诇讗 谞拽讟讜 讘诇砖讜谞诐 诪砖讜诐 讚诇讗 砖讻讬讞, 讚讗诐 讘讞讬讛 谞诪讬 驻诇讬讙讜 讛讜讛 诇讬壮 住转诐 讜讗讞状讻 诪讞诇讜拽讜转. 讜诪诪讬诇讗 爪专讬讻讬谉 讙状讻 诇讜诪专 讚讘状砖 讜讘状讛 驻诇讬讙讜 讘注讜祝 讗讬 讚讗讜专讬讬转讗 讗讜 讚专讘谞谉 讚讗讬 诇砖谞讬讛诐 讚专讘谞谉 讜驻诇讬讙讜 讗讬 讙讝专讜 讻讗谉 讙讝诇状讙 讗讜 诇讗, 讜讻讚讗讘讬讬 诇注讬诇, 讛专讬 砖谞讬讛诐 住状诇 讚讞讬讛 诪讚状转 讜注讜祝 诪讚专讘谞谉 讜讝讗转 讚诇讗 讻讞讚 转谞讗 讚诇拽诪谉 拽讬状讙 注状讗, 讚诇转状拽 讞讬讛 讜注讜祝 诪讛状转, 讜诇专状注 讞讬讛 讜注讜祝 专拽 诪讚专讘谞谉, 讜诇专讬讜住讛状讙 讞讬讛 诪讛状转 讜注讜祝 诪讜转专 讗祝 诪讚专讘谞谉 讻讚诪住讬拽 讘住讜讙讬壮 砖诐, 讚讘诪拽讜诪讜 砖诇 专讬讜住讛状讙 讛讬讜 讗讜讻诇讬谉 讘砖专 注讜祝 讘讞诇讘, 讜讻讗谉 讘讬谉 讘状砖 讜讘讬谉 讘状讛 住讘专讜 讚讞讬讛 诪讛状转, 讜注讜祝 诪讚专讘谞谉, 讗讘诇 讗讬 驻诇讬讙讜 讘注讜祝 讗讬 讚讗讜专讬讬转讗 讗讜 讚专讘谞谉 讗讝 专拽 讘状砖 住状诇 讚讙讝专讜 讘注讜祝 讗讟讜 讘讛诪讛 讜讞讬讛. 讜讻诇 讝讗转 诇专壮 讬讜住祝 讜讛住状讚 砖讘讙诪壮 诇注讬诇, 讚注讜祝 讗讬谞讜 讘讻诇诇 讻诇 讛讘砖专, 讗讘诇 诇专壮 讗砖讬 讚诪转专抓 讚注讜祝 讘讻诇诇 讻诇 讛讘砖专 讜讬砖 诪讛谉 诪讚讗讜专讬讬转讗 讜讬砖 诪讛谉 诪讚状住 注状讻 诇讜诪专 讚讛讜讛 住转诐 讜讗讞状讻 诪讞诇讜拽讜转 诇注谞讬谉 讛注诇讗讛, 讗讬 讙讝专讜 讙讝诇状讙 注讜祝 讗讟讜 讘讛诪讛 讻诪砖状讻 讛转讜住壮 讜讚讜状拽.


注状砖 讙诪专壮 讛讗 拽诪状诇 诪讗谉 转状拽 专壮 讬讜住讬 讻诇 讛讗讜诪专 讚讘专 讘砖诐 讗诪专讜 诪讘讬讗 讙讗讜诇讛 诇注讜诇诐. 诇讻讗讜专壮 转诪讬讛 诇讬 讚讛专讬 讘诇讗状讛 爪专讬讱 诇讜诪专 讚专状讬 拽讗诪专 诇讬壮 讚诇讗 转讬诪讗 讚状讛 讛讜讗 讚讘状砖 诇拽讜诇讗 讜讘状讛 诇讞讜诪专讗 讗诇讗 讚专拽 专壮 讬讜住讬 讗讜诪专 讻谉, 讗讘诇 讬砖 讞讜诇拽讬谉 讜讗讜诪专讬诐 讚驻诇讬讙讜 诇讛讬驻讱 讜讘状砖 诇讞讜诪专讗 讜讘状讛 诇拽讜诇讗, 注讬讬谉 讘专讬砖 驻状讛 诪注讚讬讜转 讘转讜讬状讟 砖诐 讚住转诐 转谞讗 讚驻状讚 砖诐 诇讬转 诇讬壮 讚讛谞讬 谞诪讬 讚拽讞砖讘 专壮 讬讜住讬 讛讜讜 诪拽讜诇讬 讘状砖, 讜诇讚注转 讛专讗讘状讚 讘讗诪转 讗讬谉 诇驻住讜拽 诇讗 讻专壮 讬讛讜讚讛 砖诐 讜诇讗 讻专壮 讬讜住讬, 讗诇讗 讻转谞讗 讚住转诐 讘驻状讚 讚诇讗 讻讜讜转讬讬讛讜 讞讜抓 诪诪讛 砖谞诪爪讗 讘诪状讗 讚住转诐 讻专壮 讬讛讜讚讗 讜专壮 讬讜住讬 注讬讬状砖 讜爪状诇 讚讛讻讗 讻讬讜谉 讚讘专讬砖 驻专拽谉 住转诐 讻专壮 讬讜住讬 讚讛专讬 拽转谞讬 讻诇 讛讘砖专 讗住讜专 诇讛注诇讜转 讜注讜祝 讘讻诇诇 诇讻谉 驻住拽讬谞谉 讻讜讜转讬壮 讗注状驻 讚讛讜讗 谞讙讚 讛住转诐 砖讘注讚讬讜转 讚驻诇讬讙 讗专壮 讬讜住讬. 讜诪诪讬诇讗 讻讗谉 诇讗 讛讘讬讗 砖讛讜讗 讚讘专讬 专壮 讬讜住讬 讗诇讗 诪砖讜诐 讗讜诪专 讚讘专 讘砖诐 讗诪专讜 诪讘讬讗 讙讗讜诇讛 诇注讜诇诐. 讜讛砖转讗 讚讗转讬谞讗 诇讛讻讬 诇讗 爪专讬讻讬谉 讗谞讜 诇诪讬诪专 讚专壮 讬讜住祝 住状诇 讘砖专 注讜祝 讘讞诇讘 讚讗讜专讬讬转讗. 注讬讬谉 讻讗谉 讘讛讙讛讜转 讛讙专讬状讘 砖拽诪转诪讛 注诇 讛讘讛状讙 砖住状诇 讚诪砖状讛 砖专讬 讘讬注讗 讘讻讜转讞讗 诪砖讜诐 讚注讜祝 讘讞诇讘 讚专讘谞谉, 讛诇讗 专壮 讬讜住祝 拽讗诪专 诇讬壮 砖诐 讘注讬专讜讘讬谉, 讜讛讜讗 讛专讬 住状诇 讚讘讘状讞 讘注讜祝 诪讛状转 注讬讬状砖. 讜诇驻讬 讘讬讗讜专谞讜 讝讛 诇讬转讗 讚专壮 讬讜住祝 拽诪驻专砖 专讬砖讗 讚诪砖谞转讬谞讜 讚讻诇 讛讘砖专 专拽 讗讘讛诪讛 拽讗讬 讜诪讚讬讜拽讗 讚讞讜抓 诪讚讙讬诐 讜讞讙讘讬诐 拽诪讚讬讬拽 讛讗 讘砖专 注讜祝 讗住讜专, 讛讬讬谞讜 讚驻诇讬讙讜 讘讬壮 讘状砖 讜讘状讛 讻讚诪驻专砖讜 讗讝讬诇 讜讻诪砖状讻 诇诪注诇讛, 讜讗状讻 诇讬讻讗 讻讗谉 住转诪讗 讚讘状讛 讗讜住专 讚讛专讬 诪谞讬壮 讜讘讬壮 拽讗诪专 讚专壮 讬讜住讬 拽讗诪专 诇讬壮 讜讬砖 讞讜诇拽讬谉 注诇讬讜 讜诇讗 诪砖讜诐 诪讘讬讗 讙讗讜诇讛 拽讗诪专 诇讛, 讗诇讗 诇讬讚注 讚诇讗讜 讚状讛 讛讜讗 讗诇讗 讚讬砖 讞讜诇拽讬谉 讜住状诇 讚谞讛驻讜讱 驻诇讬讙讜 讘状砖 诇讞讜诪专讗 讜讘状讛 诇拽讜诇讗, 讜讛讜讗 转谞讗 讚注讚讬讜转 讚驻状讚, 讜诪诪讬诇讗 爪专讬讻讬谉 讗谞讜 诇驻住讜拽 讻诪讜转讜, 讻诪砖状讻 讛专讗讘状讚, 讜讘驻专讟 砖讛讜讗 讘诪讬诇讬 讚专讘谞谉 讚讛注诇讗讛 讙讜驻讗 讘讻讜讘状讻 讗讬谞讜 讗诇讗 诪讚专讘谞谉. 讜讗状讻 专壮 讬讜住祝 诇讛诇讻转讗 住状诇 讚注讜祝 讘讞诇讘 讚专讘谞谉 讻讘状讛 讗诇讬讘讗 讚转状拽 讚注讚讬讜转, 讜诪诪讬诇讗 讚诪讜转专 诇讛注诇讜转讜 注诇 讛砖讜诇讞谉 讜讝讛 谞专讗讛 讘专讜专 讜谞讻讜谉 诪讗讚 讜诇讗 谞爪专讱 诇讜诪专 讚讗诪讜专讗讬 驻诇讬讙讜 讗讬 讘砖专 注讜祝 讘讞诇讘 讚讗讜专讬讬转讗 讗讜 讚专讘谞谉 讚讘专 砖诇讗 讛讜讝讻专 讘驻讬专讜砖 讘讙诪壮 讜讚讜状拽. 讜注讬讬谉 诇拽诪谉 拽讬状讙 注状讗 诪讛 砖讻转讘转讬 砖诐 注诇 讛诪砖谞讛 讛诪注诇讛 讗转 讛注讜祝 注讬讬谉 砖诐 讛讬讟讘.


讜专讗讬转讬 讻讗谉 讘讚讘专讬 讛诇讘 讗专讬壮 讝状诇 砖讻转讘 诇讛转谞爪诇讜转讜 讚讗讘专讛诐 讗讘讬谞讜 注状讛 讚讗讬讱 讛注诇讛 诇讗讜专讞讬诐 砖诇讜 讘谉 讘拽专, 注诐 讞诇讘 讜讞诪讗讛 讻讬讜谉 讚拽讬讬诐 讗状讗 讻诇 讛转讜专讛 讻讜诇讛 讜讗驻讬诇讜 注讬专讜讘 转讘砖讬诇讬谉 讻诪状砖 讞讝状诇, 讜讛讘讬讗 讘砖诐 讛驻讜住拽讬诐 讚诪讛 砖拽讬讬诪讜 讛讗讘讜转 讛转讜专讛 讛讬壮 讗爪诇诐 讻讚专讘谞谉 讻讬讜谉 砖诇讗 谞爪讟讜讜 注诇讬讛, 讜诪讗讞专 讚讗诪专讬谞谉 讚讘讞讜状诇 诇讗 讙讝专讜 注诇 讛注诇讗转 讞诇讛 诪砖讜诐 讚诇讬讻讗 讚讗讜专讬讬转讗, 讛状讛 诇讗讘讜转 拽讜讚诐 诪转谉 转讜专讛 讚诇讬讻讗 讘讘状讞 讚讗讜专讬讬转讗, 讗讬谉 诪拽讜诐 诇讙讝讜专 讛注诇讗讛 讗讟讜 讗讻讬诇讛 注讻转状讚. 讜讗谞讬 讘注专 讜诇讗 讗讘讬谉, 讗状讻 讗讬讱 拽讬讬诐 讗状讗 讙诐 注讬专讜讘 转讘砖讬诇讬谉 讜讬转专 诪砖诪专转 讚专讘谞谉 讚讛专讬 讻讜诇谉 讙讝专讜转 讜讛专讞拽讜转 谞讬谞讛讜 砖诇讗 诇讘讜讗 诇驻讙讜注 讘讗讬住讜专 转讜专讛, 讜注讬专讜讘 转讘砖讬诇讬谉 讘驻讬专讜砖 讻转讘 讛专诪讘状诐 讘专讬砖 驻状讜 诪讬讜状讟 讚谞转拽谉 讻讚讬 砖诇讗 讬讘讗 诇讘砖诇 诪讬讜状讟 诇讞讜诇 讜讛讜讗 讟注诪讗 讚专壮 讗砖讬 讘讙诪壮 专讬砖 驻讬讜状讟 注讬讬状砖 讜讚讜状拽.


转讜住壮 讚状讛 讜谞讬转谞转 诇讻诇 讻讛谉 砖讬专爪讛, 驻讬壮 讘拽讜壮 讗驻讬壮 讗讬谞讜 诪讞讝讬拽 讘转讜专转 讚壮 讜讗讬谉 谞专讗讛 诇专状讬 讜讻讜壮, 讜讞砖讬讘 讘讛讚讬讬讛讜 讛讝专讜注 讜讛诇讞讬讬诐 讜讛拽讘讛 讜讗诪专讬谞谉 诇拽诪谉 砖讗讬谞谉 谞讬转谞讜转 诇诪讬 砖讗讬谞讜 诪讞讝讬拽 讘转讜专转 讚壮 注讻状诇 讻讜讜谞转诐 讚专砖状讬 讝状诇 诇讗 讛讬壮 诇讜 诇讛讝讻讬专 讻讗谉 讛讗讬 拽专讗 讚诇转转 诪谞转 诇讻讛谞讬诐 讛诪讞讝讬拽讬诐 讘转讜专转 讚壮. 讚诪讛状讟 讞诇转 讞讜状诇 谞诪讬 讗讬谞讛 谞讬转谞转 讗诇讗 诇诪讞讝讬拽讬诐 讜诪拽状讜, 讚讗诐 讞诇转 讛讗专抓 讚讗讜专讬讬转讗 讚转讘讬注转 讛讻讛谉 注诇讬讛 讬讜转专 讞讝拽讛, 讗诪专讛 转讜专讛 讚讗讬谉 诇讬转谞讛 诇诪讬 砖讗讬谞讜 诪讞讝讬拽 讘转讜专转 讚壮, 诪讻砖状讻 诪讛 砖讝讻讜转讜 讘讛 讗讬谞讛 讗诇讗 诪讚专讘谞谉, 讚诇讗 专爪讜 讞讝状诇 诇讛讞讝讬拽 讘讛 讬讚讬 注讜讘专讬 注讘讬专讛 讜诇讻谉 注状讻 诪讬讬专讬 讘讚诇讬讻讗 讻讛谉 讗讞专, 讜讻讚讬 砖诇讗 讬驻住讬讚 诇讙诪专讬 讜讬转讘讟诇 诪爪讜转 谞转讬谞讛 讜讚讗讬 讬讜转专 讟讜讘 诇讬转谞讛 讙诐 诇诪讬 砖讗讬谞讜 诪讞讝讬拽, 讜讻谉 讗诐 讛讜讗 注谞讬 讜讘诇讗状讛 爪专讬讱 诇讬转谉 诇讜 讘转讜专转 爪讚拽讛, 讗讘诇 讞诇转 讛讗专抓 讚讬砖 讘讛 诪砖讜诐 讟讜诪讗讛 砖讗讬谞讛 诪砖诪专讛 讻专讗讜讬 讘讻诇 讗讜驻谉 讗住讜专 诇讬转谞讛 诇注状讛 砖讗讬谞讛 诪砖诪专讛 讘讟讛专讛 讻讱 住状诇 诇讛转讜住壮 讝状诇, 讗诇讗 讚诇砖讜谉 讛诪砖谞讛 状讜谞讬转谞转 诇讻诇 讻讛谉 砖讬专爪讛状 讗讬谞讜 诪讚讜拽讚拽 诇砖讬讟转诐 讚讛专讬 讗讬谉 诇讜 讘专讬专讛, 讚讛专讬 讗讬谉 诇驻谞讬谞讜 讻讛谉 讗讞专, 讜讛讻讬 讛讜讜诇状诇 讜谞讬转谞转 讗祝 诇注状讛 讜爪状注 讜讚讜状拽.


转讜住壮 讚状讛 注讜祝 讜讙讘讬谞讛 讗讬谉 讘砖专 讜讙讘讬谞讛 诇讗, 转讬诪讗 讚讛讬讻讬 驻专讬讱 诪讙讘讬谞讛 讗讞专 讘砖专, 讗讘砖专 讗讞专 讙讘讬谞讛 讜讻讜壮. 讛谞讛 诪驻专砖状讬 讝状诇 诪讜讻讞 讚住状诇 讚讗讬谉 讞讬诇讜拽 讚讘讚状讛 讘诇讗 拽讬谞讜讞 讛驻讛 讻转讘 状砖讗诐 讗讻诇 讝讛 讜讘拽砖 诇讗讻讜诇 讝讛 讜讻讜壮 讗讘诇 讘讘砖专 讘讛诪讛 讘注讬 拽讬谞讜讞 讻讚诇拽诪谉, 砖诇讗 讬讛讬壮 谞讚讘拽 讻诇讜诐 诪谉 讛专讗砖讜谉 讘讞谞讬讻讬讜状 注讻状诇 诪讚讻转讬讘 住转诐 讗讻诇 讝讛, 讜诇讗 驻讬专砖 讙讘讬谞讛 讜讻谉 讘住讛状讚 砖讻转讘 住转诐 状诪谉 讛专讗砖讜谉状 讜诇讗 讻转讘 讙讘讬谞讛, 讛专讬 讚讘讬谉 讘砖专 讜讘讬谉 讙讘讬谞讛 转讞诇讛 爪专讬讱 拽讬谞讜讞 讜谞讟讬诇讛 讜住讙讬 讘讛讻讬, 讜讘讛讻讬 诪转驻专砖 讛住讜讙讬壮 注诇 谞讻讜谉 讜专拽 专状讞 讚诪讞诇拽 诇拽诪谉 讘讬谉 讘砖专 转讞诇讛 诇讙讘讬谞讛 讛讜讗 讞讬讚砖 诇谉 讚讘讘砖专 转讞诇讛 爪专讬讱 讛诪转谞讛. 讜诇驻注状讚 讘专讜专 讚讗讬住讜专 讝讛 讚拽讗诪专 专状讞 讛讜讗 讞讜诪专转 讗诪讜专讗讬, 讜讻注讬谉 讗讬住讜专 讚讘砖专 砖谞诪讛状注 讚拽讗诪专 专讘 诇注讬诇 爪状讛 注状讗 讚讗住讜专, 讜诪讘讜讗专 讘讬专讜砖诇诪讬 讚专讘 讙讝专 注诇 讝讛, 讜注讬讬谉 砖诐 诪讛 砖讛讗专讻转讬 讘讝讛. 讜讻讗砖专 讘讬讗专谞讜 讘专讬砖 诪讻讬诇转谉 讚讛讗 讚驻讜住诇讬谉 讛砖讞讬讟讛 讘谞诪爪讗转 驻讙讬诪讛 砖讗讬谞讜 讗讜讙专转 专拽 谞专讙砖转 讞讜诪专讗 讝讜 讞讬讚砖 诇谉 专状讞 讘讗诪专讜 讚讘讚讬拽讛 住讻讬谉 诇讞讻诐 诪注讻讘转, 讜诇讗 诪砖讜诐 讻讘讜讚讜 诇讘讚 讻讗砖专 讗诪专 专状讬 砖诇驻谞讬讜 注讬讬状砖, 讜讛讻讗 讚讻讜讜转讬壮 讚讗讬讱 讬注诇讛 注诇 讛讚注转 讚讚讘专 砖诇讗 谞讝讻专 讘砖讜诐 诪砖谞讛 讗讜 讘专讬讬转讗, 讜讗讚专讘讛 讛谉 诪讘专讬讬转讗 讚讗讙专讗 讜讛谉 诪讘专讬讬转讗 讚驻诇讬讙讜 讘讛 讘状砖 讜讘状讛 讚诇讗 讚讬讘专讜 讗诇讗 诪拽讬谞讜讞 讜讛讚讞讛 讜谞讟状讬 诪讜讻讞 讚讗讝 诇讗 讛讬壮 讞讜诪专讗 讝讜 讚讛诪转谞讛 讜诇讜诪专 讚讞讬讜讘 讛诪转谞讛 讻讘专 讛讬壮 注诇 讘砖专 转讞诇讛 讜诇讗 讛讝讻讬专讜 讛转谞讗讬诐 讜诪讛 砖讚讬讘专讜 诪谉 拽讬谞讜讞 讜讛讚讞讛 住转诐 谞讜拽诪讗 注诇 诪爪讬讗讜转 讚讘转讞诇讛 讙讘讬谞讛 讛讜讗 讚讜讞拽 砖讗讬谉 讛讚注转 住讘诇转讜, 讜诪讛 讚驻专讬讱 诇拽诪谉 讗专状讬 讚讗诪专 状讜诇讗 讻诇讜诐状 诪专状讞 讚讗诪专 讗讻诇 讘砖专 讗住讜专 诇讗讻讜诇 讙讘讬谞讛 讜讙诐 讬转专 讘讬讗讜专 讛住讜讙讬壮, 注讬讬谉 诇拽诪谉 讘讚讬讘讜专 讛住诪讜讱 讜讚讜状拽.





驻转讞 注讬谞讬诐

谞讗讻诇转 注诐 讛讝专 注诇 讛砖诇讞谉 讜讻讜' 讘砖诇诪讗 讗讬 讗砖诪讜注讬谞谉 讞诇转 讞"诇 讜讻讜'. 诪讻讗谉 讛讜讻讬讞 讛专讘 砖"讱 住讬诪谉 驻"讞 讚讛讙诐 讚讻转讘 讛专"谉 驻专拽 讙讬讚 讛谞砖讛 讚讘砖讗专 讗住讜专讬谉 讗讬谉 讗住讜专 讛注诇讗讛 注诇 讛砖诇讞谉 讘诇讞诐 砖讬讬讱 诇诪讙讝专 讟驻讬 注"砖 讜谞诪砖讻讜 讛讗讞专讜谞讬诐 讗讞专讬讜. 讜讻讚讘专讬 讛专"谉 讻转讘 讛专讬讟讘"讗 讘讞讬讚讜砖讬讜 诇注"讝 注诇 讚祝 住"讝. 讜诪爪讗转讬 讘讞讬讚讜砖讬 讛专诪讘"谉 诇注"讝 注诇 讚祝 住"讜 注"讘 诪讛砖"住 砖讻转讘 讻讚讘专讬 讛专"谉 讜讛专讬讟讘"讗 讜讻转讘 讜讝"诇 讜讗注驻"讬 砖砖谞讬谞讜 讘讞诇转 讞"诇 谞讗讻诇转 注诐 讛讝专 注诇 讛砖诇讞谉 讛讗 讞诇转 讛讗专抓 讗住讜专 讛转诐 谞诪讬 诪砖讜诐 讚讛转专讗 讛讜讗 诇讻讛谉 讜讬砖专讗诇 讘砖诇 讻讛谉 讗转讬 诇诪讟注讬 讜诇讗 诪爪讬谞讜 讻谉 讘砖讗专 讗讬住讜专讬诐 讜讻讜' 注讻"诇 注"砖 讻诇 讛诇砖讜谉 注讬谉 专讜讗讛 讚诪讛 砖讛讜拽砖讛 诇讛专讘 砖"讱 讻谉 讛讜拽砖讛 诇诪讗专讬 讚砖诪注转讗 讜驻专讬拽 诇讛 讜诪讜讻讞 讚讗讬谉 诇讞诇拽 讘讬谉 讛诇讞诐 诇砖讗专 讗讬住讜专讬诐 讜讚诇讗 讻讛专讘 砖"讱 讜讛讗讞专讜谞讬诐. 讜讘拽讜谞讟专讬住讬 讛讗专讻转讬 讗谞讬 讘注谞讬讬 讘讝讛 讘住"讚:


转讜住' 讚"讛 注讜祝. 注诪"砖 讛专讘 驻诇转讬 住讬诪谉 驻"讟 注诇 讚讘专讬讛诐 讜讛专讗讬讛 砖诪讘讬讗 注"砖 讘讗讜专讱 讜讚讘专讬讜 转诪讜讛讬诐 讜注讬讬谉 讘讞讬讚讜砖讬 讛专讬讟讘"讗 讜讘拽讜谞讟专讬住讬 讛讗专讻转讬 讗谞讻讬 注驻专 讚诇 讘住"讚:





讬诐 砖诇 砖诇诪讛

讚讬谉 讛讗讬讚谞讗 讘讻诇 讛诪拽讜诪讜转 讗讬谉 谞讜讛讙讬谉 讗诇讗 讘讞诇转 讛讗讜专 诇讘讚 讜讗讬谞讜 诪驻专讬砖 讘' 讞诇讜转 讜讗驻讬诇讜 讗讬 讗讬讻讗 讻讛谉 拽讟谉 砖诇讗 专讗讛 拽专讬 讗讜 讻"讙 砖讟讘诇 诇拽专讬讜 讗讬谞讜 专砖讗讬 诇讗讻讜诇:


驻住拽讗 讻转讘讜 讛转讜' 讜讛专讗"砖 讛讗讬 诪转谞讬转讬谉 讚转谞谉 讞诇转 讞"诇 谞讗讻诇转 注诐 讛讝专 注诇 讛砖诇讞谉 讜谞讬转谞' 诇讻诇 讻讛谉 砖讬专爪讛 诇讗 诪讬转谞讬 讛讻讬 讻讚诪讬讬转讗 诇讛 转诇诪讜讚讗 讚诪砖诪注 讚讗讬讬专讬 讘讞诇讛 砖讗谞讜 诪驻专讬砖讬谉 讘讞"诇 讜讗讬谞讜 讻谉 讚专讱 讛转诇诪讜讚 诇拽爪专 讛诪砖谞讛 讜诇讛讘讬讗 诪诪谞讛 诪讛 砖爪专讬讱 讜讻讱 讛爪注讛 砖诇 诪砖谞讛 讙' 讗专爪讜转 诇讞诇讛 诪讗"讬 注讚 讻讝讬讘 讞诇讛 讗讞转 诪讻讝讬讘 注讚 谞讛专 讜注讚 讗诪谞讜谉 讘' 讞诇讜转 讗' 诇讗讜专 讜讗讞' 诇讻讛谉 砖诇 讗讜专 讬砖 诇讛 砖讬注讜' 砖诇 讻讛谉 讗讬谉 诇讛 砖讬注讜专 诇驻讬 砖讛诪拽讜' 讛讜讗 诪拽讜诐 讟讜诪讗讛 砖住诪讜讻讬谉 诇讗专抓 讛注诪讬诐 讜讗讬谉 讬讻讜诇讬谉 诇砖诪讜专 注爪诪谉 讜驻讬专讜转讬讛谉 讘讟讛专讛 讜讞诇讜转讬讛谉 讟诪讗讜转 讜讟注讜谞讜转 砖专讬驻讛 讻转专讜诪讛 讟诪讗讛 诇讻讱 讗诪专讬谞谉 砖讞诇讜转讬讛谉 谞砖专驻讜转 讜转拽谞讜 诇驻专讜砖 注讜讚 讗讞专转 讜讬讗讻诇谞讛 讛讻讛谉 砖诇讗 转砖转讻讞 转讜专转 讞诇讛 讜砖诇 讗讜专 砖讛讬讗 诪讚"转 爪专讬讱 诇讛驻专讬砖 讻砖讬注讜专 讞诇讛 讜砖诇 讻讛谉 砖讛讬讗 诪讚"住 讗讬谉 诇讛 砖讬注讜专 诪谞讛专 讜注讚 讗诪谞讜谉 诪诇驻谞讬诐 讘' 讞诇讜转 讗' 诇讗讜专 讜讗' 诇讻讛谉 砖诇 讗讜专 讗讬谉 诇讛 砖讬注讜专 诪驻谞讬 砖讛讬讗 谞砖专驻转 砖诇 讻讛谉 讬砖 诇讛 砖讬注讜专 诪驻谞讬 砖讛讬讗 谞讗讻诇转 讻诇讜' 诪讗讞专 砖砖转讬讛谉 诪讚"住 诪讜讟讘 诇讛讬讜转 讛谞讗讻诇转 讻砖讬注讜专 讜诇砖专讜祝 讗讜转讛 砖讗讬谉 诇讛 砖讬注讜专 讜讟讘讜诇 讬讜诐 讗讜讻诇讛 专' 讬讜住讬 讗讜诪专 讗"爪 讟讘讬诇讛 讜讗住讜专 诇讝讘讬诐 讜诇讝讘讜转 讜诇谞讬讚讜' 讜诇讬讜诇讚转 讜谞讗讻诇转 注诐 讛讝专 注诇 讛砖诇讞谉 诇讻诇 讻讛谉 讜讛讗 讚拽讗诪' 讜讟讘讜诇 讬讜诐 讗讜讻诇讛 驻讬' 讟讘讜诇 讬讜诐 讚拽专讬 讗注驻"讬 砖讟讜诪讗讛 讬讜爪讗讛 注诇讬讜 诪讙讜驻讜 讛拽讬诇讜 讞讻诪讬诐 讘讗讜转讛 讞诇讛 砖谞讬讬讛 砖讗讬谞讜 讗诇讗 讻讚讬 砖诇讗 转砖转讻讞 转讜专转 讞诇讛 专"讬 诪拽讬诇 讟驻讬 讜拽讗诪' 讚讗祝 讟讘讬诇讛 讗"爪 讜讗住讜专' 诇讝讘讬诐 讜诇讝讘讜转 讻讜' 讜讙专' 注诇讛 讘讬专讜砖诇诪讬 讛讗 讚拽转谞讬 讜讗住讜专讛 诇讝讘讬诐 讜诇讝讘讜转 诇专"讬 谞爪专讻转 驻讬' 讗注"讙 讚诪转讬专讛 诇讘注诇 拽专讬 讗住讜专 诇讛谞讬 讘诇讗 讟讘讬诇讛 讜注"讻 讛讻讗 讘诇讗 讟讘讬诇讛 讗讬讬专讬 讚讗讬 讻砖讟讘诇讜 诪讬讬专讬 诇专讘谞谉 谞诪讬 爪专讬讻讛 讗"讜 住"诇 诇转诇诪讜讚 讬专讜' 讛讬讻讬 讚砖专讜 讘注诇 拽专讬 讘讟讘讬诇讛 讗注"讙 讚讟讜诪讗讛 讬讜爪讗讛 诪讙讜驻讜 讛"谞 讘讝讘讬诐 讜讘讝讘讜转 讚讗讬谉 诇讞诇拽 讗讞专 砖讟讘诇 讘讬谉 讟讜诪讗' 讞诪讜专转 诇拽诇讛 讗诇讗 讗转讬讗 诇专"讬 讜砖驻讬专 诪讞诇拽 讘讬谉 讟讜诪讗讛 拽诇讛 诇讞诪讜专讛 诪讗讞专 砖注讚讬讬谉 诇讗 讟讘诇 讜讟讜诪讗讛 砖讗讬谞讛 讬讜爪讗讛 诪讙讜驻讛 砖专讬 诇专讘谞谉 讻诪讜 讘注诇 拽专讬 诇专"讬 讚讗讬 诪爪专讻讬 讟讘讬诇讛 转拽砖讬 诇讛讜 讻讚诪拽砖讬谉 讘讘讻讜专讜转 讘驻' 注讚 讻诪讛 讜讻讬 讛讝讗讛 讬砖 诇谞讜 讜讗注驻"讬 砖讻讛谞讬诐 诪讜讝讛专讬诐 注诇 讟讜诪讗转 诪转 诪"诪 讗"讗 诇讛诐 诇讬讝讛专 诪讞专讘 砖讛专讬 讛讜讗 讻讞诇诇 讜讗注驻"讬 注"讬 讗讜讛诇 讜讗诐 讛讻谞讬住讜 诇讗讜讛诇 讗讞专 讟诪讗 讻诇 讗砖专 讘讘讬转 讻讚讗' 讘谞讝讬专 驻专拽 讻"讙 讜讙诐 讗讬谉 爪专讬讻讬谉 诇讬讝讛专 诪讟讜诪讗转 讞专讘 讗注驻"讬 砖谞讟诪讗讜 讘讜 诪砖讜诐 讚讗讬谉 讛谞讝讬专 诪讙诇讞 注诇 讟讜诪讗' 讞专讘 讛"讛 讻讞诇诇 讻讚诪讜讻讞 讘专讬砖 转讜住驻转' 讚讗讛诇讜转 讜注诇 讟讜诪讗' 砖讗讬谉 讛谞讝讬专 诪讙诇讞 注诇讬讛 讗讬谉 讻讛谉 诪讜讝讛专 注诇讬讜 讜讙诐 爪专讬讱 诇讟诪' 诇拽专讜讘讬讜 讜诇诪讛 转拽谞讜 讞诇讛 砖谞讬' 诇讻讛谉 讜讗"讗 诇讗讜讻诇讛 讗诇讗 讘注"讻 砖专讬 诇讻诇 讛讟讜诪讗讜转 砖讗讬谞讜 讬讜爪讗讬诐 注诇讬讜 诪讙讜驻讜 讗祝 讘诇讗 讟讘讬诇讛 讜讛讛讬' 讚讟讘讜诇 讬讜诐 讗讜讻诇讛 讗讬讬专讬 讘讘注诇 拽专讬 讜讛"讛 讟讘讜诇 讬讜诐 讚讝讘 讜讝讘讛 诇专讘谞谉 讜驻诇讬讙 专"讬 讘讘"拽 讜住"诇 诇讗 讘注讬 讟讘讬诇讛 讜讛诇讻讛 讻专讘谞谉 讛专讬 诇讱 诪讘讜讗专 讚讚讬谉 砖诇砖 讞诇讜转 讛砖谞讜讬讜转 讘诪砖谞转讬谞讜 讘诪住讻转 讞诇讛 讜讞诇讛 讚讬讚谉 砖讗谞讜 诪驻专讬砖讬谉 注转讛 讬砖 诇讛 注讜讚 讚讬谉 讗讞专 讻讚讗讬转讗 讘讘讻讜专讜转 驻' 注"讻 讗诪专 专讘讬谞讗 讛诇讻讱 谞讚讛 拽讜爪讛 诇讛 讞诇讛 讜讗讻讬诇 诇讛 讻讛谉 拽讟谉 讜讗讬 诇讬讻讗 讻讛谉 拽讟谉 砖拽诇' 诇讬讛 讘专讬砖 诪住讬讗 驻讬' 诪专讚讛 讜砖讚讬讬讛 诇讬讛 讘转谞讜专' 讜讛讚专 诪驻专砖讗 诇讛 讞诇讛 讗讞专讬转讬 讻讬 讛讬讻讬 讚诇讗 转砖转讻讞 转讜专转 讞诇讛 讜讗讻讬诇 诇讛 讗驻讬' 讻"讙 谞诪爪讗 讛讬讻讗 讚讗讬讻讗 讻讛谉 拽讟谉 砖讗讜讻诇 讛讞诇讛 讗"诇 诇讛驻专讬砖 讞诇讛 讗讞专讬转讬 讜讘讞诇讛 砖诇讬砖讬转 讚诪转谞讬' 讗注"讙 砖讙诐 讛讬讗 讘讞"诇 爪专讬讱 诇讛驻专讬砖 讘' 讞诇讜转 讜讗讜转讛 砖诇 讗讜专 讗讬谞讛 谞讗讻诇转 讻诇诇 讚讜诪讬讗 讚讞诇讛 砖谞讬讬讛 讚诪讻讝讬讘 讜注讚 讛谞讛专 讜注讚 讗诪谞讜谉 诇驻讬 砖讛讬讜 住诪讜讻讬谉 诇讗专抓 讬砖专讗诇 讜诪转讞讝讬' 讞诇转 讚讬讚讛讜 讻讞诇转 讗"讬 讜讙讝专讜 讟讜诪讗讛 注诇讬讛 砖诇讗 诇讗讻诇讛 讗驻讬' 讻讛谉 讟讛讜专 讙诪讜专 讘砖讘讬诇 砖讛讬讗 讟诪讗讛 讜讛讛讬讗 讚讘讻讜专讜' 讗讬讬专讬 讘诪拽讜诪讜转 讛专讞讜拽讬诐 诪讗"讬 讻讙讜谉 诪拽讜诐 讛讗诪讜专讗讬诐 砖讛讬讜 讘讘讘诇 讜诇讗 诪转讞讝讬讗 讻讞诇转 讗"讬 讜诇讗 讙讝专讜 注诇讬讛 讗讬住讜专 诪讞诪转 讟讜诪讗转 注爪诪讜 讜诪"诪 诇讗 讛转讬专讜 砖讛讬讗 谞讗讻诇转 讗诇讗 诇讻讛谉 拽讟谉 砖诇讗 讬爪讗谉 讟讜诪讗' 诪讙讜驻讜 讜诇讗 讬驻专讬砖 讗讞专转 讻讬讜谉 讚讝讜 谞讗讻诇转 讜谞专讗讛 讚讛"讛 谞诪讬 讚砖专讬讗 诇讻"讙 砖讟讘诇 诇拽专讜讬讜 讜讗注驻"讬 砖诇讗 讛注专讬讘 砖诪砖 讜诪住转讘专讗 砖诇讗 诇讛讞诪讬专 讘讛 讬讜转专 诪讞诇讛 砖诪驻专讬砖讬谉 讛住诪讜讻讬谉 诇讗"讬 讗诇讗 诪砖讜诐 砖讞诇转 讞"诇 讗讬谉 诇讛 砖讬注讜专 讜讛讜讗 讚讘专 诪讜注讟 讜讻讚诪砖' 诇讬砖谞讗 讚砖拽诇讛 讘专讬砖 诪住讬讗 诪"讛 谞拽讟 谞讜转谞讛 诇讻讛谉 拽讟谉 讜讻"讻 讘注诇 讛"讙 讗诪专 专讘讗 讛讬诇讻讱 谞讚讛 拽讜爪讛 诇讛 讞诇讛 讜讗讻诇讛 诇讛 诇讻讛谉 拽讟谉 讗讜 诪讗谉 讚讟讘讬诇 诇拽专讬讜 讜讻诪讜 砖讛拽讬诇讜 讘讞诇' 讘讘诇 讻砖讬砖 讻讛谉 拽讟谉 讜诇讗 讛爪专讬讻讜 诇砖讜专驻讛 讜诇讛驻专讬砖 讗讞专转 诇讻讛谉 讻诪讜 讛住诪讜讻讬诐 诇讗"讬 讻讱 讛拽讬诇讜 讘砖谞讬讬讛 诇讛转讬专讛 诇讝讘讬诐 讜诇讝讘讜转 讜诇谞讬讚讜转 讚诇讗 诪驻诇讬讙 讛转诐 讘讻"讙 讛诪讜转专 讘讞诇' 砖谞讬讬讛 讘砖讜诐 讟讜诪讗讛 讜讗注"讙 讘讞诇讛 砖谞讬讬讛 讘诪拽讜诪讜转 讛住诪讜讻讬谉 诇讗"讬 讗住讜专 诇讝讘讬诐 讜诇讝讘讜转 砖讛专讬 讛讞诪讬专讜 讙诐 讘讞诇转 讛讗讜专 讬讜转专 讜注讜讚 砖讛专讬 讛砖谞讬讬讛 拽讘讜注讛 讘住诪讜讻讬谉 诇讛驻专讬砖 诇注讜诇诐 讜讘专讞讜拽讬' 讗"诇 诇讛驻专讬砖 讻砖讬砖 讻讛谉 拽讟谉 讗讜 讙讚讜诇 砖讟讘诇 诇拽专讬讜 诇讻讱 讛拽讬诇讜 讘讬讛 讟驻讬 讜诇讗 讗住专讜讛 讗诇讗 诇讝专讬诐 讜讻' 讛专讗"砖 讜转讬诪讗 讛讜讗 讛讗讬讚谞讗 砖讘专讜讘 讛诪拽讜诪讜转 讗讬谉 诪驻专讬砖讬谉 讞诇讛 砖谞讬讬' 讗祝 讻砖砖讜专驻讬谉 讛专讗砖讜谞讜转 讜讬"诇 讚讘讬诪讬 讛讗诪讜专讗讬诐 讛讬讜 讗讜讻诇讬诐 转专讜诪讛 讟讛讜专讛 讘讗"讬 讻讬 讛讬讛 诇讛诐 讗驻专 讛驻专讛 讻讚讗诪专讬谞谉 讞讘专讬讬讗 诪讚讻讬 讘讙诇讬诇讗 讛诇讻讱 讛爪专讬讻讜 讙诐 讘讞"诇 诇讛驻专讬砖 讞诇转 讻讛谉 讻讚讬 砖诇讗 转砖转讻讞 转讜专转 讞诇讛 讗讘诇 讛讗讬讚谞讗 砖讘讟诇讛 讗"驻 讜讗讬谉 讞诇讛 谞讗讻诇转 讘讗"讬 讗祝 讘讞"诇 讗"爪 诇讛驻专讬砖 讞诇转 讻讛谉 讜讻"讻 讘注诇 讛"讙 讜讞诇讛 讘讗"讬 讗讬谉 诪驻专讬砖讬谉 讗诇讗 讗' 讜砖讜专驻讬谉 讗讜转讛 讜讻"砖 讘讞"诇 讜讻' 讛专讗"砖 讜诪谞讛讙 讟讜讘 诇讛驻专讬砖讛 讻讬 讛住讘专讗 谞讜讟讛 诇讛讬驻讜讱 讻讬讜谉 砖讗讬谉 讞诇讛 谞讗讻诇转 讘砖讜诐 诪拽讜诐 讻"砖 转砖转讻讞 转讜专转 讞诇讛 讜诇诪讞专 讬讘谞讛 讘"讛 讜讬讛讬讜 住讘讜专讬' 砖讗讬谞讜 讚讬谉 砖转讗讻诇 砖讜诐 讞诇讛 注"讻 讜讗祝 砖讻' 诪谞讛讙 讟讜讘 讛讜讗 诇讛驻专讬砖 讘' 讞诇讜转 讗讬谉 讗谞讜 讞讜讻讻讬谉 讘讝讛 诇讛讞诪讬专 诇驻讬 砖讗讬谉 讗谞讜 谞讜讛讙讬谉 诇讬转谞讛 讗驻讬诇讜 诇讻讛谉 拽讟谉 讜讻"砖 诇讙讚讜诇 砖讟讘诇 诇拽专讬讜 讚讗讬谉 诇谞讜 讛讬讞住 讜讗讬谉 讗谞讜 讬讜讚注讬诐 讗诐 讛讜讗 讻讛谉 讗诪讬转讬 讜讛讗专讻转讬 讘讝讛 讘驻专拽 砖"砖 讗转 讛驻专讛 住讬' 诇"讛 讜讻诪"砖 诪讛专讬"讜 讜讗讜转谉 讛讗讜驻讬谉 讘诇讬诇讬 讬"讟 讚驻住讞 砖讗讜驻讬谉 注讜讙讛 拽讟谞讛 讜拽讜讚诐 讗驻讬讬转讛 讗讬谉 拽讜专讗讬诐 诇讛 砖诐 讞诇讛 注讚 砖注转 讛驻专砖转讛 讜讗讞专 讛驻专砖转讛 诇讗 讬讟诇讟诇讜 讗讜转讛 讻诇诇 讗驻讬' 讗讬讻讗 讻讛谉 拽讟谉 讚讗讬谉 谞讜讛讙讬谉 诇转转 讞诇讛 诇讻讛谉 拽讟谉 诪砖讜诐 讚诇讗 诪讞讝拽讬谞谉 讘讝诪谉 讛讝讛 讘讻讛谉 讜讚讗讬:


讚讬谉 砖讘砖专 讘讞诇讘 讚讗讜专讬讬转讗 讗驻讬诇讜 讘讘砖专 注讜祝 讜讗讬谉 诇讗讻讜诇 讙讘讬谞讛 讗讞专 砖讜诐 讘砖专 讗驻讬' 讘拽谞讜讞 讜讛讚讞讛 讜讗讞专 转讘砖讬诇 砖诇 讘砖专 诪讜转专 讗诇讗 砖诇讗 谞讛讙讜 讻谉 讜讗驻讬诇讜 讗讞专 砖讜诪谉 砖诇 讗讜讜讝讗 讜诪"诪 讗讬谉 诇诪讞讜转 讘诪讬 砖谞讜讛讙 讛讬转专 讘讚讘专 讜诪讬 砖谞讜讛讙 讗讬住讜专 讘讚讘专 诇讗 诪讛谞讬 住讬诇讜拽 讜讘讬专讱 讘谞转讬讬诐 诇讞讝讜专 讜诇讗讻讜诇 诪讬讚 讜爪专讬讱 拽谞讜讞 讜讛讚讞讛 讘讙讘讬谞讛 讗讞专 转讘砖讬诇 砖诇 讘砖专 讜讗祝 讘讘' 转讘砖讬诇讬谉 砖讗' 讛讜讗 砖诇 讙讘讬谞' 讜讛砖谞讬 砖诇 讘砖专 讛诪谞讛讙 讛讜讗 诇讬讟讜诇 讗讘诇 诇讗 讞讜讘讛 讜诇注谞讬讬谉 拽谞讜讞 讜讛讚讞讛 讗驻讬诇讜 诪谞讛讙 讗讬谞讜:

讚讬谉 讗驻讬诇讜 讗讚诐 讛谞讝讛专 讘讻诇 讛驻专讬砖讜转 讗讬谞讜 专砖讗讬 诇讛讞诪讬专 注诇 注爪诪讜 诇诪谞讜注 讗讻讬诇转 讘砖专 讗讞专 讙讘讬谞' 讗诐 诇讗 砖讘' 诪讻砖讜诇 诇讬讚讜 砖讛砖讬谞讬' 谞拽讜讘讬' 讜拽专讜讘 诇讜讚讗讬 砖诇讗 讬讜讻诇 诇谞拽专诐 讜诪"诪 讬讜讻诇 诇爪讜讜' 诇讘谞讬 讘讬转讜 砖诇讗 讬讘讬讗讜 诇驻谞讬讜 讘' 转讘砖讬诇讬 讗' 砖诇 讙讘讬谞讛 讜讗' 砖诇 讘砖专 讘住注讜讚' 讗' 讜讘讗专谞讜 讚讗讞专 砖谞住转' 讛转诇诪讜讚 讗讬谉 诇讛讞诪讬专 谞讙讚 讛转诇诪讜讚 讝讜诇转 住讬讘讛 讜转拽诇讛 砖讘讗 诇讬讚讜 讜讘爪讬专讜祝 砖诪爪讬谞讜 谞诪讬 砖讛专讗砖讜谞讬诐 讞讻诪讬 讛转诇诪讜讚 谞诪讬 讛讞诪讬专讜 注爪诪诐 讘讚讘专 讛讛讜讗:


驻讬住拽讗 转砖讜讘讜转 诪讛专"诐 砖砖讗诇 讗讚讜谞讬 砖砖诪注转' 砖讗谞讬 谞讜讛讙 砖诇讗 诇讗讻讜诇 讘砖专 讘讛诪讛 讜讞讬讛 讗讞专 讙讘讬谞讛 讜诪拽讬诇 讘讘砖专 注讜祝 讘讬诪讬 讞讜专驻讬 讛讬讬转讬 诪转诇讜爪抓 讘讘"讗 讛注讜砖讬诐 讻谉 讜讗讚专讘讛 砖专讬 诇讬讛 诪专讬 讛讬讛 谞专' 讘注讬谞讬 讻诪讜 诪讬谞讜转 注讚 砖驻注诐 讗' 诪住注讜讚讛 诇住注讜讚' 诪爪讗转讬 讙讘讬谞讛 讘讬谉 讛砖谞讬讬' 讙讝专转讬 注诇 注爪诪讬 诇讛讞诪讬专 讘讘砖专 讗讞专 讙讘讬谞讛 讻诪讜 讙讘讬谞讛 讗讞专 讘砖专 讜讗讬谉 讘讚讘专 讝讛 讻诪讜 讞讜诇拽 注诇 讛转诇诪讜讚 讜诇讗 讻诪讜住讬祝 砖讛讜讗 讙讜专注 讚讛讗 讞讝讬谞谉 驻专拽 讻"讛 讚讗诪专讬 讗谞讗 诇讛讗 诪讬诇转讗 讞诇讗 讘专 讞诪专讗 诇讙讘讬 讗讘讗 讚讗讬诇讜 讗讘讗 讗讻讬诇 讘讬砖专' 讻讜' 讜讻诇 讞讚 诪爪讬 诇讗讞诪讜专讬 讗谞驻砖讬讛 诇注砖讜转 诪砖诪专转 讜讘砖专 注讜祝 讗谞讬 诪拽讬诇 讻讬 注讜祝 讜讙讘讬谞讛 谞讗讻诇讬谉 讘讗驻讬拽讜专谉 讜砖诇讜诐 诪讗讬专 讘"讘 讝"诇 讜谞专讗讛 讘注讬谞讬 诪讗讞专 砖讻' 诪讛专"砖 砖讛讬' 谞专讗' 讘注讬谞讬讜 讻注讬谉 诪讬谞讜转 讻讜' 讗"讻 诪砖诪注 诇讛讚讬讗 诪讬 砖诇讗 讘讗 诇讬讚讜 转拽诇讛 诇讗 讬讻讜诇 诇讛讞诪讬专 讜讛讜讬 讻诪讜 诪讬谞讜转 讜讗"诇 诪讗讞专 砖注讬拽专 转诇讜讬 讘转拽诇讛 砖讘讗 诇讬讚讜 讗"讻 诪讛 爪专讬讱 诇转诇讜转 讘讛谞讬 讗诪讜专讗讬 讚讻"讗 讛讜住讬祝 注诇 注爪诪讜 讻讘专 转讬专抓 诪讛专讗"讬 讘转"讛 住讬' 拽"讗 讚诪砖讜诐 转拽诇讛 砖讗讬专注 讘驻注诐 讗' 诇讗 专讗讜讬 诇讛讞诪讬专 诇讜诇讬 砖诪爪讬谞讜 砖讛诐 谞诪讬 讛讞诪讬专讜 讜讘讜讜讚讗讬 讻诇 讛谞讬 讗诪讜专讗讬诐 砖讛讞诪讬专讜 诇讗讜 诪砖讜诐 住讬讘讛 砖讘讗 诇讬讚诐 讛讞诪讬专讜 讚讗"讻 诪讗讬 讗诪专讬 讗谞讗 讞诇讗 讘专 讞诪专讗 讻讜' 讗诇讗 诪注爪诪诐 讛讞诪讬专讜 讜讗"诇 讗讬讱 讬讻讜诇讬诐 诇讛讞诪讬专 讘诇讗 住讬讘讛 讜转拽诇讛 诪砖讜诐 讚讛讗诪讜专讗讬诐 讬讻讜诇讬谉 砖驻讬专 诇讛讜住讬祝 讜诇讙讝讜专 讻驻讬 讛砖注讛 讜讛谞专讗讛 诇讛诐 讜讗讬谞诐 谞专讗讬诐 讻讞讜诇拽讬诐 诪讬讚讬 讗讘诇 讗讞专 砖谞住转诐 讛转诇诪讜讚 驻砖讬讟讗 砖讗讬谉 诇讛讞诪讬专 谞讙讚 讛转诇诪讜' 讝讜诇转 住讬讘讛 讜转拽诇讛 砖讘讗 诇讬讚讜 讘爪讬专讜祝 砖诪爪讬谞讜 砖讛专讗砖讜谞讬诐 谞诪讬 讛讞诪讬专讜 注诇 注爪诪诐 讜讻"砖 砖谞专讗讛 讻诪讬谞讜转 诪讬 砖诇讗 专讜爪讛 诇讗讻讜诇 讘砖专 讗驻讬' 讗讞' 转讘砖讬诇 砖诇 讙讘讬谞讛 讜讬砖 诪讞诪讬专讬谉 注诇 注爪诪诐 砖诇讗 诇讗讻讜诇 讘砖专 讗讞专 讙讘讬谞讛 讘住注讜讚' 讗' 诇驻讬 砖讻' 讘住驻专 讛讝讜讛专 驻专砖' 诪砖驻讟讬' 讜讝"诇 讻诇 诪讗谉 讚讗讻讬诇 讛讗讬 诪讬讻诇讗 讚讗转讞讘专 讻讞讚讗 讗讜 讘砖注转讗 讞讚讗 讗讜 讘住注讜讚讛 讞讚讗 诪' 讬讜诪讬谉 讗讬转讞讝讬讗 讙讚讬讗 诪拽诇住讗 讘拽诇驻讜讬 诇讙讘讬 讗讬谞讜谉 讚诇注讬诇讗 讜住讬讬注转' 诪住讗讘讗 诪转拽专讘讜谉 讘讛讚讬 讜讙专讬诐 诇讗转注专讗 讚讬谞讬谉 讘注诇诪讗 讚讬谞讬谉 讚诇讗 拽讚讜砖讬谉 讜讗讬 讗讜诇讬讚 讘专 讘讗讬谞讜谉 讬讜诪讬谉 讗讜讝驻讬谉 诇讬讛 谞砖诪转讗 诪住讟专' 讗讞专' 讚诇讗 讗讬讛讬 拽讚讬砖讗 注讻"诇:


讜讻讘专 讻' 讛诪专讚讻讬 砖诪讛专"诐 讛讬讛 谞讜讛讙 砖诇讗 诇讗讻讜诇 讘砖专 讘讛诪讛 讜讞讬讛 讗讞专 讙讘讬谞讛 诇驻讬 砖驻注诐 讗' 诪住注讜讚讛 诇住注讜讚讛 诪爪讗 讙讘讬谞讛 讘讬谉 砖讬谞讬诐 讙讝专 诇讛讞诪讬专 注诇 注爪诪讜 讜讗讬谉 讝讛 讻讞讜诇拽 注诇 讛转诇诪讜讚 讜诇讗 讻诪讜住讬祝 砖讛讜讗 讙讜专注 讚讛讗 讞讝讬谞谉 驻专拽 讻"讛 讗谞讗 诇讛讗 诪讬诇转' 讻讞诇讗 讘专 讞诪专讗 讜讻讜' 讜讻诇 讞讚 诪爪讬 诇讗讞诪讜专讬 讗谞驻砖讬讛 诇注砖讜转 诪砖诪专转 讜讘注讜祝 讗谞讬 诪拽讬诇 讻讬讜谉 讚讙讘讬谞讛 讜注讜祝 谞讗讻诇讬谉 讘讗驻讬拽讜专谉 注"讻 讜讛讗 讜讚讗讬 砖讛讜讗 讝"诇 诇讗 专讗讛 住"讛 讜讗驻"讛 讛讬讛 诪讞诪讬专 注诇 注爪诪讜 诪砖讜诐 诪注砖' 砖讛讬讛 讜讗注"驻 砖讛讬讛 诪拽讬诇 讘注讜祝 讛讬讬谞讜 诇驻讬 砖诇讗 专讗讛 住"讛 讗讘诇 讗谞讜 砖讝讻讬谞讜 诇专讗讜' 讟讜讘 讜谞讻讜谉 诇讛讞诪讬专 讘讘砖专 注讜祝 注"讻 讜讗"讬 诪讛 讛讬讛 专讜讗讛 讘讝讜讛专 诇讛讞诪讬专 讘讘砖' 注讜祝 砖讛讜讗 诪讚专讘谞谉 诇讚注转 诪讛专"诐 讙诐 诪"砖 砖诪讛专"诐 诇讗 专讗讛 讗转 讛讝讜讛专 讗"讻 专"讗 讙"讻 诇驻讬 讚讘专讬讜 诇讗 讝讻讛 诇专讗讜转 讛讝讜讛专 砖讗诐 专讗讛 诇讗 讛讬讛 讻讜转讘 讗讻诇 讙讘讬谞讛 诪讜转专 诇讗讻讜诇 讘砖专 讗讞专讬讜 讗诇讗 讗讬谉 专讗讬讬讛 诪谉 讛讝讜讛专 讚讗讬讬专讬 讘讗讻诇 讘砖专 讜讗讞"讻 讙讘讬谞讛 讜诇驻讬' 专"转 讜讛"讙 讚砖专讜 诇讗讻讜诇 讙讘讬谞讛 讗讞专 讘砖专 讗驻"讛 诇"拽 诇讛讜 诪谉 讛讝讜讛专 讚诪驻专砖讬 砖讗讜讻诇 讘砖专 讜讙讘讬谞讛 讘诇讗 拽谞讜讞 讜讛讚讞讛 讜讻谉 诪砖诪注 讛诇砖讜谉 砖讗诪' 诪转讞讬诇讛 讚讗讻诇讬 讻讞讚讗 讻讜' 讜诪"诪 谞专讗讛 讗驻讬诇讜 谞讝讛专 讘讻诇 讛驻专讬砖讜转 诇讗 讬讻讜诇 诇讛讞诪讬专 诇诪谞讜注 注爪诪讜 砖诇讗 诇讗讻讜诇 讘砖专 讗讞专 讙讘讬谞讛 诪砖讜' 驻专讬砖讜转 讗"诇 砖讘讗 诪讻砖讜诇 诇讬讚讜 讗讜 砖讛砖讬谞讬' 谞拽讜讘讬诐 讜讛拽专讜讘 诇讜讚讗讬 砖诇讗 讬讻讜诇 诇谞拽专' 讜讬讘讗 诇讬讚讬 诪讻砖讜诇 讗讘诇 讬讻讜诇 诇爪讜讜' 诇讘讬转讜 砖诇讗 讬讘讬讗讜 诇讜 讘' 转讘砖讬诇讬谉 讗讞讚 砖诇 讙讘讬谞讛 讜讗' 砖诇 讘砖专 讘住注讜讚讛 讗' 讜讝讛 诇讗 谞专讗讛 讻诪讬谞讜转 诪讗讞专 砖诇讗 讛讘讬讗讜 诇讜 注诇 讛砖诇讞谉:


讚讬谉 诪讬 砖讗讻诇 讙讘讬谞讛 讜专讜爪讛 诇讗讻讜诇 讗讞专讬讜 讬专讞抓 讬讚讬讜 讜讬拽谞讞 驻讬讜 讚讛讬讬谞讜 砖讬诇注讜住 驻转 讜讬拽谞讞 讘讜 驻讬讜 讬驻讛 讜讘讻诇 讚讘专 砖讬专爪讛 讬讻讜诇 诇拽谞讞 驻讬讜 讞讜抓 诪拽诪讞讗 讜转诪专' 讜讬专拽讗 讜诪讬 砖专爪讛 诇讛讞诪讬专 讬讚讬讛 讙诐 驻讬讜 讘讬讬谉 讗讜 讘诪讬诐:


转谞讬讗 讘"砖 讗' 诪拽谞讞 讜讘"讛 讗' 诪讚讬讞 诪讗讬 诪拽谞讞 讜诪讗讬 诪讚讬讞 讗讬 诇讬诪讗 讘"砖 讗' 诪拽谞讞 讜诇讗 讘注讬 诪讚讬讞 讜讘"讛 讗' 诪讚讬讞 讜诇讗 讘注讬 诪拽谞讞 讗诇讗 讛讗 讚讗诪专 专"讝 讗讬谉 拽谞讜讞 驻讛 讗诇讗 讘驻转 讻诪讗谉 讻讘"砖 讗诇讗 讘"砖 讗' 诪拽谞讞 讜诇讗 讘注讬 诪讚讬讞 讜讘"讛 讗' 讗祝 诪讚讬讞 讗"讻 讛"诇 诪拽讜诇讬 讘"砖 讜诪讞讜诪专讬 讘"讛 讜讗诪讗讬 诇讗 转谞讬讬讛 讙讘讬 拽讜诇' 讘"砖 讜诪讞讜诪专讬 讘"讛 讗诇讗 讘"砖 讗' 诪拽谞讞讜讛"讛 诇诪讚讬讞 讜讘"讛 讗' 诪讚讬讞 讜讛"讛 诇诪拽谞讞 诪专 讗诪' 讞讚讗 讜诪专 讗诪' 讞讚讗 讜诇"驻 讜驻讬' 专砖"讬 讜讚"讛 讚讘注讬 转专讜讜讬讬讛讜 诇讘"砖 讜讻谉 诇讘"讛 讜讻' 讛住诪"讙 讜诪谞讛讙讜 砖诇 专讬讘"讗 诇讗讞专 砖讗讻诇 讙讘讬谞讛 讛讬讛 注讜砖讛 讛讚讞讛 诇讬讚讬讜 讜诇驻讬讜 讜诪砖讬诐 讗爪讘注讜 诇转讜讱 驻讬讜 讻讚讬 诇讘讚讜拽 讬驻讛 砖诇讗 讬砖讗专 砖讜诐 讚讘专 讘驻讬讜 讜讗讞"讻 注讜砖讛 拽谞讜讞 讘驻转 讜诪住拽谞讗 驻住拽 砖诐 驻专拽 讻"讛 砖讘讻诇 讚讘专 讬讻讜诇讬谉 诇拽谞讞 诇讘讚 诪拽诪讞 讜转诪专讬诐 讜讬专拽讜转 讗讘诇 诪讜专讬 专"讬 讻' 砖讛讬讛 谞讜讛讙 专讬讘"砖 砖砖讜专讛 驻转 讘诪讬诐 讗讜 讘讬讬谉 讜讗讜讻诇 砖注讜诇讛 讘砖讘讬诇 砖谞讬讛谉 拽讬谞讜讞 讜讛讚讞转 讛驻讛 讜转讬诪讗 诪讗讬 讛讜讗 诇讬砖谞讗讬 讚讛"讛 诇诪讚讬讞 诇讜诪专 砖爪专讬讱 谞诪讬 诇讛讚讬讞 讛诇"诇 诪"住 讗祝 诪拽谞讞 讘注讬 讜诪"砖 讗祝 诪讚讬讞 讘注讬 讜诇"驻 讜注讜讚 讜讻讬 诪住转讘专' 诇讜诪专 讚讻诇 讞讚 讘注讬 转专转讬 讜诇讗 谞拽讟 讗诇讗 讞讚讗 讜住诪讱 注诇 诪讛 砖谞讚注 诪注爪诪讬谞讜 砖爪专讬' 讗祝 讛讚讞讛 注诐 讛拽讬谞讜讞 讗讜 拽讬谞讜讞 注诐 讛讛讚讞讛 讜诇讬讻讗 诪讗谉 讚讻专 砖诪讬讛 讘诪砖谞讛 讗讜 讘讘专讬讬转讗 讚讘注讬谞谉 转专讜讜讬讬讛讜 注"讻 谞专讗讛 诇驻专砖 讚讘转讞讬诇转 讛住讜讙讬讗 拽讗诪专 讗诇讬诪讗 讘"砖 讗' 诪拽谞讞 讜诇讗 讘注讬 讛讚讞讛 专"诇 谞诪讬 讜诇讗 住讙讬 讘讛讚讞讛 诇讞讜讚 讜讻谉 诇讘"讛 讗讬驻讻' 讜讘讛讗 驻诇讬讙讬 诪"住 讛讗 讚专"讝 讗转讬讗 讻讘"砖 讗讘诇 讛砖转讗 诪砖谞讬 讚诇"驻 讗诇讗 诇讘"砖 诪拽谞讞 诇讞讜讚 诪讛谞讬 讜讛"讛 诪讚讬讞 诇讞讜讚 讜讻谉 诇讘"讛 诪讚讬讞 诪讛谞讬 诇讛讜 讜讛"讛 诇诪拽谞讞 讜诇驻"讝 谞讚讞讛 讛讗 讚讗讬讚讻专 诇注讬诇 讘讘专讬讬转' 讚讗讙专讗 注讜祝 讜讙讘讬谞' 谞讗讻诇讬谉 讘讗驻讬拽讜专谉 讘诇讗 拽讬谞讜讞 讛驻讛 讜谞"讬 诇讗 讛讝讻讬专 讛讚讞讛 讗诇讗 讻讚驻专讬砖讬转 讜讗祝 砖讻' 讛专讗"砖 讘注"讗 讜讝"诇 讘"砖 讗' 诪拽谞讞 讜讛"讛 诪讚讬讞 讜讘"讛 讗' 诪讚讬讞 讜讛"讛 讚诪拽谞讞 讜诇"驻 讘"砖 讗' 转讞诇讛 诪拽谞讞 讜诇讗 讛讝讻讬专讜 讛讚讞讛 讜讗"诇 讘"讛 讗祝 讛讚讞讛 砖讛讬讗 讟讜讘讛 讬讜转专 诪拽讬谞讜讞 讻诪讜 砖讛讜讻讬讞 专"砖 讝"诇 讜讛讜讚讜 诇讛诐 讘"砖 讜讗讬谉 诇驻专' 讚讘"砖 讗诪专讜 讘拽谞讜讞 诇讞讜讚讗 住讙讬 讜讛讬讛 讘讛讚讞讛 诇讞讜讚讗 讜讘"讛 讗' 讘讛讚讞讛 诇讞讜讚讗 讜讛"讛 讘拽讬谞讜讞 讜诇"驻 讚讗"讻 讻讬讜谉 讚讗诪专讬 讘"砖 转讞诇讛 讚住讙讬 讘拽谞讜讞 诇讞讜讚讗 诪讗讬 讛讜爪专讻讜 讘"讛 转讜 诇诪讬诪专 讚住讙讬 讘讛讚讞讛 诇讞讜讚讗 讚注讚讬驻讗 诪拽讬谞讜讞 讛诇讻讱 爪"诇 讚转专讜讜讬讬讛讜 讘注讬 讻' 讜转讬诪讗 诇驻讬专讜砖讜 诇诪讗讬 讚讘注讬 诇讚讞讜拽讬 讜诇讜诪专 讚诇"驻 诇讬诪讗 讘"砖 讗' 住讙讬 讘拽讬谞讜讞 讜讘"讛 住讘专讬 讗祝 讛讚讞讛 砖讛讬讗 讟讜讘讛 讘注讬 注诐 讛拽讬谞讜讞 讜诪谞"诇 诇讜诪专 讚讘"砖 讛讜讚讜 诇讛诐 讗诇讗 爪"诇 讚诪转讞讬诇讛 诇讗 注诇讛 注诇 讚注转诐 诇讜诪专 讚住讙讬 讘拽讬谞讜讞 诇讞讜讚讬' 讗诇讗 讘注讬 转专讜讜讬讬讛讜 讻诪讜 讘"讛 砖讛讝讻讬专讜 讛讚讞讛 讜驻讬专砖 讜注诐 讛拽讬谞讜讞 讻讱 诇讘"砖 讛诪讝讻讬专 拽谞讜讞 讜驻讬专砖 讜注诐 讛讚讞讛 讜讛砖转讗 讞讝专讛 拽讜砖讬讗 讚讬讚谉 讚诪谞讗 讬讚注讬谉 讘"砖 砖谞讘讬谉 诪讚注转讬 诇讜诪专 砖讘注讬 讗祝 讛讚讞讛 注诐 讛拽讬谞讜讞 讜诇讗 住讙讬 讘拽讬谞讜讞 诇讞讜' 讜诪讛 砖讛拽砖' 讚讗"讗 诇驻讬' 讻诪"砖 讚讗"讻 诇讗 讛"诇 诇讘"讛 诇讛讝讻讬' 讛讚讞讛 讗诇讗 拽讬谞讜讞 谞专讗讛 讘注讬谞讬 讚诇"拽 讚讘"砖 讛讝讻讬专讜 讛讙专讜注 专"诇 讚讗驻讬诇讜 讘讝讛 住讙讬 讜诇讗 讘注讬 讛讚讞讛 讜讘"讛 讛讝讻讬专讜 讛诪注讜诇讛 砖讘砖转讬讛谉 讜专"诇 讚注讚讬祝 诇讻转讞讬诇' 讘讛讚讞讛 讜诇"驻 讗讘诇 诇讻"注 诇讗 讘注讬谞谉 转专讜讜讬讬讛讜 讜讻讚驻讬专讬砖讬转 讜驻讬' 讛诪讞讜讜专 讘注讬谞讬 诪"砖 讛专"谉 讜讝"诇 专砖"讬 驻讬' 讚转专讜讜讬讬讛讜 讘注讬谞谉 讜讗讬谞讜 谞专讗讛 讚讗"讻 讻讬 讗诪专讬谞谉 拽谞讜讞 讛驻讛 讜谞"讬 诇注讬诇 讘讘专讬讬转讗 讚讗讙专讗 讛诇"诇 拽谞讜讞 讛驻讛 讜讛讚讞转 驻讛 讜谞"讬 诇驻讬 谞专讗讛 讚诪讚讬讞 讛讬讬谞讜 谞"讬 讜讘"砖 讗讬讬专讬 讘讛讻砖' 驻讛 讜讘"讛 讘讛讻砖专 讬讚讬诐 讜讻讜诇讛讜 诪讜讚讜 讚转专讜讜讬讬讛讜 讘注讬谞谉 注"讻 讜讻"讚 讛专砖讘"讗 谞讜讟讛 诇讝讛 讚诇"爪 讛讚讞转 驻讛 讻诇诇 讻"讗 拽讬谞讜讞 讛驻讛 讜讻谉 诇讗 讛讝讻讬专 讗诇讗 拽讬谞讜讞 讛驻讛 诇讞讜讚 讜诪"诪 诪讬 砖讘讗 诇讛讞诪讬' 讬讞诪讬专 诪讗讞专 砖讬爪讗 讛讚讘专 诪驻讬 砖谞讬 注诪讜讚讬 注讜诇诐 专"砖 讜讙诐 专"转 讜讻讘专 讻转讘转讬 讘住讬诪谉 讛' 讚谞"讬 讗讞专 讛讙讘讬谞讛 讘诇讬诇讛 讛讜讗 讚爪专讬讱 讜诇讗 讘讬讜诐 诪讚讬谉 讛讙诪专' 讗讻谉 讻转讘 讛专"驻 砖讬砖 诇专讞爪诐 讗驻讬' 讘讬讜诐 砖驻注诪讬诐 砖讛讙讘讬谞' 砖诪讬谞讛 讜谞讚讘拽转 讘诇讞诇讜讞讬转 讛讬讚讬诐 讜诇讗讜 讗讚注转讬' 讜诪住拽讬' 讜讛诇讻转讗 讘讻诇 诪讬诇讬 讛讜讬 拽谞讜讞 讛驻讛 讘专 诪转诪专讬 讜拽讬诪讞讗 讜讬专拽讗 讚讻诇 讞讚 诪讛谞讬 转专讬 讚讛讬讬谞讜 转诪专讬 讜讬专拽讗 诪砖讟专 拽讗 砖讟专 讻诇讜诪专 谞讚讘拽 讘讞讬讱 讜讗讬谞讜 诪拽谞讞 讗讜转讜 讜拽讬诪讞讗 诪砖讜诐 讚专讻讬讱 讟驻讬 讜诪驻专讬拽 讻诇讜诪专 诪转驻专拽 讘驻讛 讜讗讬谞讜 诪拽谞讞 讛驻讛 讜讛讞讬讱 讬驻讛:

